title: Fabio Quagliarella

text: Kauden 2012-2013, Juventus aloitti voitettuaan Italian mestaruuden edelliskaudella, Supercoppa Italianalla, ottelulla Coppa Italian voittajaa vastaan. Supercopan finaalissa kohtasivat näin ollen Juventus ja Quagliarellan entinen seura Napoli. Juventus voitti ottelun ja näin ollen juhli Supercoppa Italianan voittoa. Supercoppan voitto oli Quagliarellan uran ensimmäinen. Koska Juventus oli voittanut Italian mestaruuden, pääsi se myös kaudella 2012-2013 mukaan Mestareiden liigaan, kahden kauden tauon jälkeen.


title: Fabio Quagliarella

text: Quagliarella pelasi uransa ensimmäisen Mestareiden liigan ottelun loppuvuodesta 2012, englantilaista Chelseaa vastaan, Stamford Bridgen stadionilla. Quagliarella tuli ottelussa vaihdosta kentälle, ja teki Juventuksen 2-2 tasoitusmaalin pian kentälle pääsynsä jälkeen. Quagliarella jatkoi vahvoja otteitaan Juventuksen seuraavassa Serie A-ottelussa AC Chievoa vastaan, jossa hän teki kaksi maalia. Hyvien otteidensa ansiosta Fabio nousi ensin Juventuksen avauskokoonpanoon ja pian myös yhdeksi joukkueen avainpelaajista.


title: Fabio Quagliarella

text: Quagliarella teki uransa ensimmäisen pääsarjahattutempun, Juventuksen 6-1 voittoon päättyneessä ottelussa Pescaraa vastaan ja 30. maaliskuuta, Juventuksen ollessa marsiessa vahvasti kohti toista peräkkäistä Italian mestaruutta, Quagliarella laukoi hienon maalin, upealla kaukolaukauksella, Italian derbyssä, FC Internazionale Milanoa vastaan. Quagliarella myös syötti Juven ottelun toisen maalin, jolla Juventus lopulta voitti ottelun 2-1.


title: Fabio Quagliarella

text:
Juventus voitti kaudella 2012-2013 toisen perättäisen Italian mestaruutensa ja eteni myös Mestareiden liigassa kahdeksan parhaan joukkoon, sijoittuen lopulta seitsemänneksi. Quagliarella teki Juventukselle kaudella 2012-2013 9 maalia Serie A:ssa ja 4 maalia Mestareiden liigassa. Kauden päätteksi Quagliarella juhli uransa toista Italian mestaruuttaan Juventuksessa.
Kausi 2013-2014 on Juventukselle tärkeä, sillä joukkueen odotetaan nyt menestyvän entistä paremmin Mestareiden liigassa. Niinpä joukkueen manageri Antonio Conte on hankkinut joukkueeseen uusia vahvistuksia, heidän joukossaan kaksi hyökkääjää, mikä kiristää kilpailua paikoista Juventuksen hyökkäyksessä. Nyt Juventuksen hyökkäykseen on Quagliarellan lisäksi tarjolla viisi muuta huippuhyökkääjää, Sebastian Giovinco, Fernando Llorente, Carlos Tevez, Mirko Vucinic ja Alessandro Matri. Kilpailu väheni hieman Matrin siirryttyä AC Milaniin kauden alussa. Tevez ja Llorente olivat Juventuksen aloittavat hyökkääjät läpi kauden, ja johdattivat Juventuksen kolmanteen perättäiseen Italian mestaruuteen sekä Serie A:n piste-ennätykseen. Yhteensä Juventus keräsi kaudella 2013-2014 Serie A:ssa 102 pistettä. Mestareiden liigassa joukkue jäi alkulohkoon, mutta eteni Eurooppaliigassa välieriin. Quagliarella pelasi 17 liigaottelussa pääosin vaihtopelaajana ja viimeisteli Juventukselle yhden maalin.


title: Fabio Quagliarella

text: Kauden jälkeen alettiin spekuloida Quagliarellan siirrolla pois Juventuksesta. Kesällä 2014 Juventus myikin Quagliarellan paikallisvastustaja Torinon riveihin, 3,5 miljoonan siirtosummalla. Quagliarella teki debyyttinsä Torinossa heti kauden 2014-2015 ensimmäisessä liigaottelussa.


title: Fabio Quagliarella

text: Quagliarella edusti Italian eri ikäluokkien nuorten maajoukkueita, alle 17-vuotiaiden maajoukkueesta, alle 21-vuotiaiden maajoukkueeseen asti vuosina 2000-2004. Hän pelasi nuorten maajoukkueissa yhteensä 27 ottelua, joissa hän teki maalleen viisi maalia.


title: Fabio Quagliarella

text: Fabio Quagliarella sai ensimmäisen kutsunsa Italian jalkapallomaajoukkueeseen, vuoden 2007 helmikuussa, Romaniaa vastaan pelattuun otteluun. Ottelu kuitenkin peruttiin Italiassa tuolloin tapahtuneiden fanimellakoiden tähden. Maajoukkuedebyyttinsä Quagliarella saman vuoden maaliskuussa EM-karsinta-ottelussa Skotlantia vastaan, kun hän tuli vaihdosta kentälle viisi minuuttia ennen ottelun loppua, Luca Tonin tilalle.


title: Fabio Quagliarella

text: Kesäkuussa 2007, Quagliarella oli Italian aloituskokoonpanossa EM-karsintaottelussa Liettuaa vastaan. Quagliarella pelasi ottelussa erinomaisesti ja teki kaksi maalia, Italian 2-0 voitossa. Helmikuussa 2008, Quagliarella teki maajoukkueuransa kolmannen maalin, harjoitusmaaottelussa Portugalia vastaan. Italian päävalmentaja Roberto Donadoni oli vakuuttunut Quagliarellan peliesityksistä maajoukkueessa, ja valitsi hänet Italian EM-kisajoukkueeseen vuoden 2008 EM-kisoihin, Sveitsissä ja Itävallassa, koska Vincenzo Iaquinta oli loukkaantunut, eikä voinut osallistua EM-kisoihin. Quagliarella ei kuitenkaan pelannut turnauksessa, ja seurasi vaihtopenkiltä, kuinka Italia putosi puolivälierässä Espanjalle rangaistuspotkuilla 4-2.


title: Fabio Quagliarella

text: Italian uudeksi päävalmentajaksi tuli EM-kisojen jälkeen Marcello Lippi joka oli aiemmin valmentanut Italian maailmanmestaruuteen vuonna 2006. Myös Lippi luotti Quagliarellaan, joka säilytti paikkansa maajoukkueessa. Lippi valitsi Quagliarellan myös Italian joukkueeseen vuoden 2009 Maanosaliittojen cupiin, jossa Italia putosi kuitenkin jo alkulohkovaiheessa.


title: Fabio Quagliarella

text: Lippi valitsi Quagliarellan myös Italian joukkueeseen vuoden 2010 MM-kisoihin Etelä-Afrikassa. Quagliarella pääsi kentälle Italian viimeisessä alkulohko-ottelussa Slovakiaa vastaan puoliajalla, Italian ollessa 1-0 tappiolla. Ottelussa oli kovat panokset, sillä tasapelillä tai voitolla Italia etenisi jatkopeleihin, mutta tappiolla Slovakia ottaisi jatkopaikan. Slovakia karkasi pian 2-0 johtoon, jolloin Italian peli parani. Quagliarella eteni laidalta, ja laukoi kohti Slovakian maalia, Jan Mucha torjui, mutta Antonio Di Natale laukoi paluupallon maalin ja kavensi lukemat 2-1:een. Quagliarella laukoi voimakkaan volleyn, Slovakian rangaistusalueen rajalta, jonka Slovakian puolustaja Martin Skrtel kuitenkin laukoi maaliviivalta pois Slovakian maalista. Slovakia karkasi 3-1 johtoon, jonka jälkeen 90. minuutilla Quagliarella laukoi upean hiljaisen laukauksen Slovakian maalin ylänurkkaan ja kavensi tilanteeksi 3-2. Italian Simone Pepelle tarjoitui vielä ottelun lopussa paikka tasoitusmaaliin, mutta hän liukastui. Näin Slovakia voitti ottelun ja eteni jatkopeleihin, ja Italia putosi lohkovaiheeseen. Ottelun jälkeen useat Italian pelaajat mukaan lukien Quagliarella itkivät kentän pinnassa pettyneinä ja Italian MM-joukkueen kapteeni Fabio Cannavaro lohdutti heitä.


title: Fabio Quagliarella

text: MM-kisojen jälkeen Quagliarella valittiin Italian maajoukkueeseen vielä uuden päävalmentajan, Cesare Prandellin alaisuudessa. Quagliarella pelasi mm. harjoitusmaaottelun Romaniaa vastaan, sekä EM-karsinta-ottelun Färsaaria vastaan, jossa hän teki myös maalin Italian 5-0 voitossa.


title: Fabio Quagliarella

text: Hieman myöhemmin Quagliarella kuitenkin putosi pois maajoukkueringistä, eikä hän ole pelannut Italian maajoukkueessa sitten alkuvuoden 2011. Quagliarella toivoi paluuta maajoukkueeseen vuoden 2012 EM-kisoihin ja on senkin jälkeen ilmaissut halunsa pelata Italialle, mutta Prandelli ei ole enää häntä maajoukkueeseen valinnut.


title: Fabio Quagliarella

text: Jäätyään sivuun Italian kokoonpanosta EM-turnauksesta 2012, vuoden 2013 Maanosaliittojen cupista ja vuoden 2014 MM-turnauksesta, Italian päävalmentajaksi siirtynyt entinen Juventus-manageri Antonio Conte valitsi Quagliarellan takaisin Italian maajoukkueeseen EM-karsintaotteluun Norjaa vastaan, syyskuussa 2014.


title: Fabio Quagliarella

text: Quagliarella on monipuolinen pelaaja, jolla ei ole merkittäviä heikkouksia. Quagliarella on parhaimmillaan kahden kärjen systeemissä, mutta voi myös pelata yksinäisenä hyökkääjänä. Quagliarellan tavamerkki on loistava laukaus. Hän osaa laukoa yllättäviä kierropalloja, chippejä, tai kovia kaukolaukauksia. Quagliarella on myös melko nopea, sekä kliininen viimeistelijä.


title: Slovakian miesten lentopallomaajoukkue

text: Slovakian miesten lentopallomaajoukkue edustaa Slovakiaa lentopallon kansainvälisissä otteluissa. Sen sijoitus maailmanrankingissa on 32. (syyskuussa 2015)..


title: Slovakian miesten lentopallomaajoukkue

text: Slovakia selviytyi EM-kisoihin ensimmäisen kerran vuonna 1997, jolloin kisat pelattiin Eindhovenissa, Alankomaissa. Se voitti alkulohkossaan Saksan, Venäjän ja Kreikan ja hävisi vain hallitseville olympia- ja EM-mitalisteille Italialle ja Jugoslavialle. Sijoitusotteluissaan se hävisi Tšekille ja Ukrainalle erin 0–3 ja sijoittui kahdeksanneksi.


title: Slovakian miesten lentopallomaajoukkue

text: Ostravassa, naapurimaa Tšekissä järjestetyissä vuoden 2001 EM-kisoissa Slovakia voitti vain Slovenian ja sijoittui yhdeksänneksi. Berliinin EM-kisoissa 2003 Slovakia hävisi kaikki alkulohkon ottelunsa ja sijoittui 11:nneksi.


title: Slovakian miesten lentopallomaajoukkue

text: Vuoden 2007 EM-kisoissa Venäjällä Slovakia hävisi alkulohkossaan Ranskalle 1–3 ja Espanjalle 0–3 mutta voitti tappioidensa välissä Slovenian 3–1 ja pääsi 12 parhaan jatko-otteluihin. Jatkolohkossa Slovakia hävisi niin Saksalle kuin Serbiallekin 0–3 ja viimeisessä ottelussaan Alankomaille 1–3 ja jäi lohkossaan viimeiseksi. Slovakia sijoittui turnauksessa 12:nneksi.


title: Slovakian miesten lentopallomaajoukkue

text: Vuoden 2009 EM-kisoissa Slovakia voitti alkulohkossa vain Slovenian, mutta sekin riitti jatkopaikkaan. Kuuden joukkueen jatkosarjassa joukkue jäi kuitenkin viimeiseksi ilman voittoja, saldonaan kolme 2–3 ja kaksi 1–3 -tappiota. Sijoitus 11.


title: Slovakian miesten lentopallomaajoukkue

text: Vuoden 2011 EM-kisoissa Tšekissä ja Itävallassa joukkue voitti alkulohkonsa ja selvisi suoraan kahdeksan parhaan joukkoon ja puolivälieriin. Taakse alkulohkossa jäivät Bulgaria, Puola ja Saksa. Puolivälierissä Puola otti revanssin ja passitti Slovakian katsomoon erin 0–3. Joukkueen sijoitus oli viides ja se tarkoitti pääsyä seuraaviin EM-kilpailuihin ilman karsintaa.


title: Slovakian miesten lentopallomaajoukkue

text: Vuoden 2013 EM-kisoissa Puolassa, joukkue joukkue selvisi alkulohkostaan jatkoon voitettuaan Turkin 3–2. Neljännesvälierässä joukkue hävisi Venäjälle 0–3 ja karsiutui jatkosta. Joukkueen lopullinen sijoitus oli 11.


title: Slovakian miesten lentopallomaajoukkue

text: Vuoden 2015 EM-kisoissa joukkue hävisi kaikki kolme alkulohkon otteluaan ja sen pelit päättyivät siihen. Joukkueen sijoitus oli 14.


title: Toiseen maailmaan

text: Toiseen maailmaan on popyhtye Aikakoneen toinen studioalbumi. Se julkaistiin 12. lokakuuta 1996 levymerkillä BMG Finland.


title: Toiseen maailmaan

text: Albumilta löytyvät muun muassa yhtyeen kappaleet "Neiti Groove", vuoden 1996 Eurovision laulukilpailun karsintoihin osallistunut "Ihan hiljaa", "Opettelen salaa" sekä kesähittinäkin tunnettu "Keltainen".


title: Toiseen maailmaan

text: Albumi pysyi Suomen virallisella albumilistalla lokakuun 1996 ja maaliskuun 1997 välillä 19 viikkoa, joista parhain sijoitus oli viikolla 43/1996.


title: Guatemalan sisällissota

text: Guatemalan sisällissota käytiin oikeistolaisen sotilasjuntan ja vasemmiston välillä vuosina 1954-1996. Sodassa sai surmansa 200 000 siviiliä. Siinä oli voimakkaita yhteyksiä kylmään sotaan: Yhdysvallat tuki laajasti sotilasjunttaa ja koulutti maan armeijaa.. Oikeistolainen juntta kaappasi Yhdysvaltain tuella vallan Guatemalassa vuonna 1954, kun vasemmistolainen presidentti Arbenz yritti pakkolunastaa banaaniyhtiö United Fruit Companylta sen käyttämättömät maat.


title: Guatemalan sisällissota

text:
Tämän jälkeen seurasi pitkä sotilasvallan kausi. Sotilasjohtaja toisensa jälkeen nousi valtaan yleensä vaaleilla, joskus kaapaten vallan presidentiksi. Vaalien rehellisyys kyseenalaistettiin usein. Jos siviilipresidentti voittikin vaalit, armeija oli vahva vaikuttaja. 1960-luvulla hallitus alkoi tehostaa toimintaansa äärioikeistolaisiin kytköksissä olevin kuolemanpartioin, jotka kiduttivat ja tappoivat hallituksen poliittisia vastustajia. 1960- ja 1970-luvuilla hallitus menestyikin hyvin taistelussa sissejä vastaan. Sotilashallitus tukahdutti myös porvarilliset siihen kriittisesti suhtautuvat puolueet. Jälkikäteen todettiin, että armeija, kuolemanpartiot ja muut hallituksen joukot tappoivat huomattavasti enemmän siviilejä kuin sissit. Armeija tappoi joukoittain mailtaan karkotettuja intiaaneja. 1980-luvulla maa siirtyi siviilivaltaan sisällissodan jatkuessa yhä.
Sisällissota päättyi YK:n neuvottelemaan rauhansopimukseen presidentti Álvaro Arzún ja Unidad Revolucionaria Nacional Guatemaltecan välillä vuonna 1996.


title: Guatemalan sisällissota

text: Hillitäkseen Neuvostoliiton valtaa Yhdysvallat pyrki patoamaan kommunismin leviämistä Latinalaisessa Amerikassa ja muualla ei-sosialistisessa maailmassa. Guatemalassa Yhdysvallat tuki laajasti sotilasjunttaa ja koulutti maan armeijaa, joka taisteli kommunistien sissiryhmiä vastaan.


title: Guatemalan sisällissota

text: Sisällissotaan johtavat tapahtumat alkoivat 1950-luvun alussa, kun vasemmistolainen presidentti Jacobo Arbenz Guzmán toteutti joukon uudistuksia, jotka veivät maan lähemmäksi sosialismia. Yhdysvallat karsasti Arbenzin toimia, koska pelkäsi kommunismin leviävän Latinalaisessa Amerikassa. Viimeinen pisara oli yritys kansallistaa suuren banaaniyhtiön United Fruitin maaomaisuutta. Arbenz olisi ottanut maareformissaan United Fruitilta pois vain sen viljelemättömät maat, mutta United Fruitin mukaan se tarvitsi niitäkin maita. United Fruitilla oli hyvät välit istuvaan hallitukseen. Niinpä Yhdysvaltain keskustiedustelupalvelu aloitti operaation "PBSUCCESS". Siinä mitättömän pieni joukko Guatemalalaisia Yhdysvaltain CIA:n tukemana kaappasi vallan Arbenzilta. Pahin vastarinta onnistuttiin nujertamaan pelottamalla. Pelotusvaikutus syntyi muutaman pommikoneen ollessa operaatiossa mukana. Kaappausta tukivat jotkut oikeistopoliitikot.


title: Guatemalan sisällissota

text: Tässä operaatiossa joukko oikeistolaisia poliitikkoja ja sotilaita kaappasi vallan, ja eversti Carlos Castillo Armas asetettiin presidentiksi. Vuonna 1957 henkivartiojoukot murhasivat hänet.


title: Guatemalan sisällissota

text:
Sissisota ajoi hallituksen käyttämään murhia poliittisena aseenaan, mikä nosti lopulta vastareaktiot Yhdysvalloissakin. Yleensä sotilaiden miehittämä hallitus pyrki tukahduttamaan kommunistisen toiminnan lisäksi myös muunlaisen kritiikin, jota esiintyi armeijassakin.
Hallituksen vastaisen mielenosoitukset kukistettiin kovin ottein ja poliittiset murhat olivat arkipäivää. 1960-luvulla armeijan tukema siviilipresidentti Mendez kukisti kapinoivat intiaanitalonpojat terrorin avulla. Tämä terrori hajotti jopa Mendezin oman keskustalaisen puolueen. Mendezin aikana syntyivät puolisotilaalliset kuolemanpartiot, muun muassa Mano blanca, joista monet toimivat äärioikeistolaisen MNL-puolueen tukemana.


title: Guatemalan sisällissota

text: Esimerkiksi vuoden 1958 "Miss Guatemala Universum" Rogelia Cruz murhattiin 27-vuotiaana vuonna 1968 raa'asti kiduttaen ja raiskaten. Tämä ilmeni siitä, että siepatun Cruzin ruumis löytyi sillalta Escuintlan läheltä. Cruz luultavasti tapettiin koska oli Guatemalan nuorten työväenpuolueen JPT:n johtajan Leonardo Castillo Johnsonin tyttöystävä. Tieto Cruzin murhasta levisi melko hyvin maailmalle. Murha käynnisti kosto- ja vastakostomurhien sarjan, jossa kuoli pari amerikkalaista sotilashenkilöä ja itse Johnson. Sissisotaa johtanut kovaotteinen kenraali Arana voitti vuoden 1970 vaalit, joissa suurin osa Guatemalan kansasta ei saanut edes äänestää. Arana hellitti väkivaltaa kautensa lopulla. Aranan seuraaja kenraali Laugerud näytti alussa haluavan uudistuksia, vaikka maaseudun Laugerudin sallimien osuuskuntien aktiivejakin katosi kymmenittäin. Terrori lisääntyi taas Laugerudin kauden lopulla 1976 ja maa ajautui pian historiansa pahimpaan väkivallan kierteeseen. Kun Yhdysvallat ei enää myynyt aseita Guatemalaan, maa sai aseita Argentiinasta ja Israelista. Toukokuussa 1978 valtaan nousseen uuden kenraalin Lucas Carcian aikana väkivalta jatkui pahana.


title: Guatemalan sisällissota

text: Alta Verapazin Panzósiin saapui 100 aseetonta talonpoikaa valittamaan maidensa menetystä viranomaisille. Tämä oli turhaa, sillä katoille sijoitetut sotilaat ampuivat intiaanit konekiväärein ja kuljettivat ruumiit kaupungin traktoreilla edellisenä päivänä tarkoitusta varten kaivettuihin joukkohautoihin. Kuvat ruumiita siirtelevistä traktoreista levisivät maailmalle. Kaikille tuli selväksi intiaanien murhaamisen suunnitelmallisuus. Panzosin tapahtumien vuoksi pääkaupungissa murhatun oppositiopoliitikon kunniaksi järjestetty mielenosoitus paisui yli 60 000 osanottajaan. Oppositiotoiminta vilkastui ja hallitusta tukemaan syntyi uusia kuolemanpartioita. Oppositio yhdistyi helmikuussa 1979 vasemmalta oikealle ulottuvaan rintamaan, mutta hallituksen murhakampanja kiihtyi.


title: Guatemalan sisällissota

text: Maassa toimi neljä suurta vasemmistojärjestöä, jotka hyökkäilivät hallituksen organisaatioita vastaan. Nämä yhdistyivät 1982 URNG:ksi. Samaan aikaan äärioikeistolaisjärjestöt kuten ESA ("Salainen kommunisminvastainen armeija") ja Valkoinen käsi kiduttivat ja murhasivat vasemmistoyhteyksistä epäiltyjä opiskelijoita, työläisiä ja älymystön edustajia.


title: Guatemalan sisällissota

text: Vuonna 1982 armeijan sisäinen vallankappaus nosti valtaan Efrain Rios Monttin, joka kootatti intiaanit armeijan vartioimiin kyliin taistellakseen sissejä vastaan.


title: Guatemalan sisällissota

text:
Uskonnollinen fanaatikko Montt kaatui vuonna 1983 Óscar Humberto Mejía Victoresin sotilasvallankappauksessa. Laittomasti valtaan noussut Mejía alkoi ohjata maata kohti siviilidemokratiaa. Valtaan noussut siviilipresidentti Vinicio Cerezo pyrki hillitsemään sisällissotaa. Pari vuotta talous vakautui ja väkivalta väheni, mutta tämä nosti tyytymättömyyden armeijassa, joka koetti pari kertaa kaapata vallan vuosina 1988 ja 1989. Cerezon kauden lopulla talous taantui, mielenosoitukset ja hallitusta tukeva poliittinen väkivalta lisääntyi, ja laajalle levinnyt korruptio näkyi selvästi.
Cerezon jälkeen vuoden 1990 vaaleissa valittiin siviilipresidentiksi Jorge Antonio Serrano Elías, joka suosi armeijan neuvotteluja sissien kanssa ja sai taloudenkin nousemaan. Sissit olivat tällöin 70-lukuun verrattuna vallanneet alaa. Serrano yritti palatsikaappausta 1993. Armeija nosti lyhyeksi aikaa Gustavo Espinan presidentiksi, mutta pian mielenosoitukset ja kansainvälinen paine nostivat presidentiksi liberaalin ihmisoikeusaktivisti Ramiro de León Carpion.


title: Guatemalan sisällissota

text: Sisällissotaan osallistuneita vasemmistojärjestöjä olivat:


title: Guatemalan sisällissota

text: Neljän sissijärjestön EGP, ORPA, FAR ja PGT kattojärjestöksi perustettiin vuonna 1982 Unidad Revolucionaria Nacional Guatemalteca eli URNG.


title: Nils Idman (täsmennyssivu)

text: Nils Idman tarkoittaa seuraavia asioita:


title: Espanjan tasavalta

text: Espanjan tasavalta tarkoittaa seuraavia asioita:


title: Suuri salaisuus

text: Suuri salaisuus on Taikapeili-duon debyyttialbumi, joka julkaistiin vuonna 1994.


title: Suuri salaisuus

text: Levyltä löytyy muun muassa yhtyeen tunnetuin kappale "Jos sulla on toinen", josta tuli suuri radiohitti.


title: Suuri salaisuus

text: Albumista on julkaistiin myös erikoispainos, joka sisälsi alkuperäisen albumin kappaleiden lisäksi muutamia remixversioita sekä Mamba-yhtyeen coverin "Mitä yhdestä särkyneestä sydämestä".


title: Måns Zelmerlöw

text: Måns Petter Albert Sahlén Zelmerlöw (s. 13. kesäkuuta 1986 Lund, Skåne, Ruotsi) on ruotsalainen laulaja, muusikko ja juontaja. Hän esittää enimmäkseen pop-musiikkia, mutta on kunnostautunut muissakin tyylilajeissa. Hän on myös ollut mukana musikaaleissa.


title: Måns Zelmerlöw

text: Zelmerlöw on osallistunut muun muassa Ruotsin Idols-kilpailuun (Idol 2005), Ruotsin euroviisukarsintoihin Melodifestivaleniin ja Så ska det låta -musiikkiohjelmaan. Zelmerlöw on juontanut muun muassa juuri Melodifestivalenia ja Allsång på Skansen -yhteislauluohjelmaa. Hän myös tekee musiikkia usealle tanssiyhtyeelle. Zelmerlöw voitti vuoden 2015 Melodifestivalenin kappaleella Heroes ja edusti Ruotsia Wienin Euroviisuissa vuonna 2015. Hän voitti Euroviisut 2015 kappaleellaan ”Heroes”.


title: Måns Zelmerlöw

text: Måns Zelmerlöwin äiti Birgitta Sahlén on logopedian professori Lundin yliopistossa ja isä Sven-Olof Zelmerlöw kirurgiaan erikoistunut lääkäri. Zelmerlöw kävi Lundin lukion musiikkilinjalla ja keskittyi musiikillisesti eniten kuorolauluun. Jo vuonna 2002 hän oli mukana musikaalissa Joseph and the Amazing Technicolor Dreamcoat, jossa hän esitti yhtä Joosefin yhdestätoista veljestä. Musikaali esitettiin Malmön Slagthusetissa.


title: Måns Zelmerlöw

text: Zelmerlöw kilpaili vuonna 2005 Ruotsin Idols-kilpailussa, jossa hän sijoittui viidenneksi. Ennen läpimurtoaan hän teki kesätöitä G. Svenssons Krog -ravintolassa Torekovissa. Vuonna 2006 Zelmerlöw voitti Ruotsin Tanssii tähtien kanssa -kilpailun parinsa Maria Bildin kanssa. Vuoden jälkimmäisellä puoliskolla hän esitti pääosaa, Danny Zukoa, Grease-musikaalissa, jota esitettiin Malmössä.


title: Måns Zelmerlöw

text: Zelmerlöw pääsi Melodifestivalenin finaaliin vuonna 2007 kappaleella "Cara Mia". Hän sijoittui lopulta toiseksi 171 pisteellä saatuaan toiseksi eniten katsojaääniä. Kappale voitti viisufanien Second Chance Contestin ja Nationals Finals Song Contestin samana vuonna. "Cara Mia" käväisi myös Ruotsin singlemyyntilistan kärkipaikalla. Zelmerlöw esitti kappaletta televisiossa muun muassa Allsång på Skansen -ohjelmassa.


title: Måns Zelmerlöw

text: Loppuvuodesta 2007 Zelmerlöw juonsi lasten laulukilpailua Lilla Melodifestivalenia. Hän oli myös mukana Footloose-musikaalissa, jossa hän esitti Tommy-nimistä roistoa. Musikaalin ensi-ilta oli 8. marraskuuta 2007 Göteborgin Storan-teatterissa, ja sitä esitettiin myös Tukholmassa helmikuusta 2008 lähtien. Vuonna 2008 Zelmerlöw oli mukana myös Diggiloo-iskelmäkiertueella, jossa esiintyivät hänen lisäkseen tutut ruotsalaistähdet, kuten Lasse Holm, Lotta Engberg ja Nanne Grönvall.


title: Måns Zelmerlöw

text: Zelmerlöw osallistui toistamiseen Melodifestivaleniin vuonna 2009 kappaleella Hope & Glory (säveltänyt Fredrik Kempe ja Henrik Wikström; sanoittanut Måns Zelmerlöw ja Fredrik Kempe). Hän kuvasi kappaletta ”mahtipontisemmaksi ja vielä vahvemmaksi kuin Cara Mia”. Kappale pääsi suoraan finaaliin toisesta alkukilpailusta. Finaalissa kappale oli kärkipaikalla raatien antamien pisteiden jälkeen, mutta katsojien äänet pudottivat sen kuitenkin neljännelle sijalle kokonaispistemäärällä 144.


title: Måns Zelmerlöw

text: Vuonna 2009 Zelmerlöw osallistui Så ska det låta -ohjelmaan Lill Lindforsin parina. Hän esiintyi myös Allsång på Skansen -ohjelmassa ja toimi kesällä suorana lähetyksenä Gröna Lundin huvipuistosta lähetettävän Sommarkrysset-lauluohjelman juontajana. Zelmerlöw teki The MZW Tour -nimisen kiertueen, jossa oli mukana viisihenkinen bändi ja neljä tanssijaa. Kiertue käynnistyi Västeråsista kesäkuun lopussa ja päättyi elokuun puolivälissä Kristinestadiin. Zelmerlöw esiintyi myös kruununprinsessa Victorian syntymäpäiväjuhlassa, joka esitettiin perinteisesti Ruotsin televisiossa 14. heinäkuuta.


title: Måns Zelmerlöw

text: Zelmerlöw oli vierailevana tuomarina Dansbandskampen-ohjelmassa, jossa kyseisen jakson teemana olivat hänen kappaleensa. Marraskuussa 2009 paljastettiin, että Zelmerlöw juontaa seuraavan vuoden Melodifestivalenin yhdessä Dolph Lundgrenin ja Christine Meltzerin kanssa. Hän sai myös Romeon roolin uudessa Romeo ja Julia -musikaalissa. Zelmerlöw vieraili Jakten på Julia -ohjelman muutamassa jaksossa. Ohjelman voittaja Lisette Pagler pääsi musikaalin toiseen päärooliin Zelmerlöwin rinnalle. Musikaalin ensi-ilta oli 31. joulukuuta 2009 Göta Lejon -teatterissa.


title: Måns Zelmerlöw

text: Zelmerlöw kirjoitti kappaleen "Varenda veranda" yhteistyössä Peter Wennerbergin kanssa Elisa's-tanssiyhtyeelle vuoden 2010 Dansbandskampeniin. Kappale oli mukana yhtyeen vuonna 2011 ilmestyneellä albumilla "Det här är bara början". Zelmerlöw julkaisi itse jouluksi 2010 sooloalbumin "Christmas with Friends".


title: Måns Zelmerlöw

text: Kevään 2011 aikana Zelmerlöw esiintyi Romeo ja Julia -musikaalissa. Helmikuussa paljastettiin, että hänestä tulee uusi juontaja Allsång på Skansen -ohjelmaan, sillä hänen edeltäjänsä Anders Lundin oli päättänyt jättää ohjelman. Zelmerlöw valittiin Vuoden skoonelaiseksi 2011. Loppuvuodesta hän julkaisi joululevyn "Kära vinter".


title: Måns Zelmerlöw

text: Måns Zelmerlöwin single "Ett lyckligt slut" julkaistiin vuonna 2012 yhteistyössä Lasten syöpäsäätiö (Barncancerfondenin) kanssa. Samana vuonna Zelmerlöw oli mukana Ruotsin television SVT:n viisupaneeliohjelmassa Inför Eurovision Song Contest. Lundilainen Grandiosa Sällskapet valitsi hänet vuoden lundilaiseksi.


title: Måns Zelmerlöw

text: Zelmerlöw juonsi Allsång på Skansenia kolmena peräkkäisenä kesänä, mutta kesän 2013 viimeisessä jaksossa hän ilmoitti, ettei aio jatkaa tehtävässä. Joulukuussa 2014 SVT ilmoitti, että ohjelman uudeksi juontajaksi on valittu Petra Marklund.


title: Måns Zelmerlöw

text: Zelmerlöw osallistui lauluntekijänä vuoden 2013 Melodifestivaleniin. Kappale "Hello Goodbye", jonka esittivät Eric Segerstedt ja Tone Damli, pääsi alkukilpailusta jatkoon mutta ei kuitenkaan selviytynyt finaaliin. Syksyllä 2013 Zelmerlöw esitti pääosaa Spök!-musikaalin uudessa versiossa. Siinä esiintyivät hänen lisäkseen muun muassa Loa Falkman, Sussi Eriksson ja Lena Philipsson.


title: Måns Zelmerlöw

text: Zelmerlöw kilpaili vuoden 2015 Melodifestivalenissa kappaleella "Heroes". Hän sai yhteensä 288 pistettä ja voitti kilpailun. Hänen voittomarginaalinsa (150 pistettä) toiseksi tulleeseen on Melodifestivalenin historian suurin. Zelmerlöw pääsi edustamaan Ruotsia Euroviisuihin ja voitti vuoden 2015 kilpailun pistein 365.


title: Måns Zelmerlöw

text: 14. joulukuuta 2015 SVT ilmoitti että Zelmerlöw juontaa Eurovision laulukilpailu 2016 Petra Meden kanssa.


title: Måns Zelmerlöw

text: Zelmerlöw oli parisuhteessa laulaja Marie Serneholtin kanssa maaliskuusta 2008 kesään 2011. Vuonna 2017 hän kihlautui uuden tyttöystävänsä Ciara Jansonin kanssa. Heille syntyi vauva vuonna 2018.


title: Saksan miesten lentopallomaajoukkue

text: Saksan miesten lentopallomaajoukkue edustaa Saksaa lentopallon kansainvälisissä otteluissa. Sen sijoitus maailmanrankingissa on kymmenes (heinäkuussa 2017). Se on saavuttanut MM-kilpailuissa pronssia vuonna 2014 ja EM-kilpailuissa hopeaa vuonna 2017.


title: Saksan miesten lentopallomaajoukkue

text: Vuoteen 1990 mennessä Saksan liittotasavallan maajoukkue osallistui olympiakisoihin vain kerran, Münchenissä 1972. Siellä kotijoukkue sijoittui 11:nneksi. MM-kisoihin joukkue osallistui kahdesti: Pariisissa 1956 sijoitus oli 24:s ja Prahassa 1966 se sijoittui 21:nneksi. EM-kisoihin joukkue osallistui kuudesti ja sijoittui parhaimmillaan kymmenenneksi Varnassa 1981 ja 11:nneksi Tukholmassa 1989.


title: Saksan miesten lentopallomaajoukkue

text: Saksan demokraattisen tasavallan joukkue voitti maailmancupin 1969 ja maailmanmestaruuden vuonna 1970. Olympiakisoissa se saavutti hopeaa 1972.


title: Saksan miesten lentopallomaajoukkue

text: Heti Saksan jälleenyhdistymisen jälkeen Saksan maajoukkue oli lähempänä arvokisamitalia kuin koskaan aiemmin tai myöhemmin. Se sijoittui EM-kisoissa neljänneksi niin kotikisoissaan Berliinissä 1991 kuin Turussa 1993:kin. Vuoden 1995 EM-kisoissa joukkue sijoittui kahdeksanneksi, 1997 ja 2001 yhdeksänneksi ja 2003 seitsemänneksi. MM-kisoissa se oli sijoilla 9-12 Ateenassa 1994 ja yhdeksäs Tokiossa 2006.


title: Saksan miesten lentopallomaajoukkue

text: Yksien väliin jääneiden EM-kisojen jälkeen Saksa selviytyi EM-lopputurnaukseen Venäjälle 2007. Alkulohkossaan se voitti Serbian 3–1 ja Kreikan 3–0. Alkulohkon viimeisessä ottelussaan se hävisi Alankomaille 0–3 mutta selviytyi silti 12 parhaan jatko-otteluihin. Jatkolohkossa Saksa voitti Slovakian 3–0, hävisi Espanjalle 1–3 ja voitti Ranskan 3–0. Saksa sijoittui kisoissa viidenneksi.


title: Saksan miesten lentopallomaajoukkue

text: Saksa eteni Pekingin olympialaisiin, kun se yllättäen voitti kotimaassaan pelatun maailmankarsinnan. Olympiapaikka on Saksalle ensimmäinen 36 vuoteen; viimeksi se oli mukana kotikisoissaan Münchenissä vuonna 1972. Pekingin olympialaisissa Saksa hävisi alkulohkossaan Puolalle 0–3 ja Venäjälle 2–3, voitti sitten Egyptin 3–0 mutta hävisi lopuksi Serbialle 1–3 ja Brasilialle 0–3. Täten Saksa sijoittui lohkossaan viidenneksi eikä selviytynyt puolivälieriin.


title: Saksan miesten lentopallomaajoukkue

text: Vuonna 2009 Saksa voitti Lentopallon Euroopan liigan. Voittonsa ansiosta joukkue pääsi karsimaan paikasta maailmanliigassa ja onnistui voittamaan Venezuelan kahdesti 3–0 saavuttaen maailmanliigapaikan. Euroopan mestaruuskilpailuissa Saksa selvisi alkulohkosta kuuden joukkueen välisarjaan, jossa jäi kolmanneksi ja välierien ulkopuolelle. Lopullinen sijoitus oli kuudes.


title: Saksan miesten lentopallomaajoukkue

text: Maailmanmestaruuskilpailuissa 2010 Saksa sijoittui kahdeksanneksi. Maailmanliigassa Saksa oli lohkonsa kakkonen Kuuban jälkeen. Taakse jäivät Puola ja Argentiina, joka kuitenkin isäntämaana pääsi lopputurnaukseen. Saksan sijoitus maailmanliigassa oli yhdeksäs.


title: Saksan miesten lentopallomaajoukkue

text: Euroopan mestaruuskilpailuissa Saksa hävisi kaikki ottelunsa ja jäi sijalle 15. Maailmanliigassa joukkue oli lohkonsa kolmas Venäjän ja Bulgarian jälkeen. Taakse jäi Japani.


title: Saksan miesten lentopallomaajoukkue

text: Paikka Lontoon olympiakisoihin oli lähellä varmistua jo Euroopan karsinnoissa, mutta Italia voitti karsinnan loppuottelun niukasti 3–2. Saksa pääsi kuitenkin jatkamaan maanosien väliseen karsintaan ja voitti Berliinissä pelatun karsintaturnauksen ja selvisi olympiaturnaukseen. Lontoossa joukkue selvisi niukasti jatkoon alkulohkostaan, mutta putosi Bulgariaa vastaan käydyssä puolivälieräkamppailussa puhtaasti 0–3. Maailmanliigassa Saksa voitti alkulohkonsa ja selvisi lopputurnaukseen, jossa jäi kuitenkin 5. sijalle, vaikka voittikin toiseksi sijoittuneen Yhdysvaltain joukkueen.


title: Saksan miesten lentopallomaajoukkue

text: Maailmanliigassa joukkue pelasi B-lohkossa, jossa sijoittui kolmanneksi Italian ja Venäjän jälkeen, eikä selvinnyt lopputurnaukseen. Euroopan mestaruuskilpailuissa Saksa pelasi upean alkulohkon voittaen kaikki kolme otteluaan: Venäjän, Bulgarian ja Tšekin ja selvisi suoraan puolivälieriin, joissa kuitenkin tuli 1–3 -tappio Bulgarialle. Saksan lopullinen sijoitus oli kuudes.


title: Stand by for...

text: Stand by for... on ruotsalaislaulaja Måns Zelmerlöwin debyyttialbumi, joka julkaistiin 23. toukokuuta 2007.


title: Stand by for...

text: Ensimmäinen singlejulkaisu albumilta oli 5. maaliskuuta julkaistu "Cara Mia", jolla Zelmerlöw oli helmikuussa osallistunut Ruotsin euroviisukarsintoihin, joissa hän sijoittui kolmanneksi. Toisena singlenä julkaistiin "Work of Art (Da Vinci)".


title: Jay R. Ferguson

text: Jay Rowland Ferguson Jr. (s. 25. heinäkuuta 1974, Dallas, Teksas) on yhdysvaltalainen näyttelijä. Hänet tunnetaan parhaiten Stan Rizzon roolista sarjassa Mad Men.


title: Cara Mia (Måns Zelmerlöwin kappale)

text: Cara Mia on ruotsalaisen laulaja Måns Zelmerlöwin debyyttisingle, joka julkaistiin 5. maaliskuuta 2007.


title: Cara Mia (Måns Zelmerlöwin kappale)

text: Zelmerlöw osallistui kappaleella Ruotsin euroviisukarsintaan, jossa hän sijoittui lopulta kolmanneksi.


title: Pecorino

text: Pecorinojuustot ovat italialaisia lampaan täysmaidosta valmistettuja juustoja. Juuston nimi tulee italian kielen sanasta "pecora", joka tarkoittaa lammasta.


title: Pecorino

text: Pecorinojuustoja valmistetaan eri puolilla Italiaa. Kahdeksan pecorinojuustoa on rekisteröity Euroopan unionin nimisuojajärjestelmään merkinnällä suojattu alkuperänimitys (SAN, , ):


title: Pecorino

text: Myös muita pecorinoja valmistetaan:


title: St. Markuskirche

text: St. Markuskirche on evankelinen kirkko saksalaisessa Chemnitzin kaupungissa, Sonnenbergin kaupunginosassa. Se on rakennettu vuosina 1893–1895 berliiniläisen arkkitehtitoimiston Abesser & Krögerin suunnitelmien mukaisesti. Se edustaa pohjoissaksalaista tiiligotiikkaa. Kirkko on kaupunginosansa tärkeimpiä maamerkkejä; sen kaksoistorni yltää 84 metrin korkeuteen. Kirkon urut on tehnyt dresdeniläinen urkurakentamo Jemlich Orgelbau.


title: Chemnitzin oopperatalo

text: Chemnitzin oopperatalo () on oopperatalo saksalaisessa Chemnitzin kaupungissa, Theaterplatzin laidalla. Se on rakennettu vuosien 1906 ja 1909 välillä arkkitehti Ferdinand Richard Möbiuksen suunnitelmien pohjalta.


title: Chemnitzin oopperatalo

text: Oopperatalo tuhoutui toisessa maailmansodassa, ja se jälleenrakennettiin vuosina 1947–1951. Vuosina 1988–1992 rakennus restauroitiin alkuperäiseen muotoonsa täydellisesti.


title: Kainuun Voima

text: Kainuun Voima Oy on kajaanilainen energiayhtiö, jonka omistavat puoliksi UPM-Kymmene Oyj ja Kajaanin kaupunki. Kaupunki on vuokrannut osuutensa Loiste Energia Oy:n käyttöön. Kainuun Voima tuottaa lämpö- ja vesivoimaa.


title: Kainuun Voima

text: Kainuun Voimalla on 4 vakituista työntekijää. Yhtiön toimitusjohtaja on Kimmo Keinänen.


title: Kainuun Voima

text: Yhtiö perustettiin 26. kesäkuuta 1986. Se oli Suomen ensimmäinen kunnan ja yksityisen suurteollisuuslaitoksen yhdessä perustama voimayhtiö. Kajaanin kaupunki vuokrasi vuonna 1994 osuutensa yhtiöstä Kainuun Sähkö Oy:lle (nykyisin Loiste Energia Oy).


title: Kainuun Voima

text: Toukokuussa 2009 Yle Uutiset kertoi suunnitelmista yhdistää Kainuun Voima Kajaanin Lämpöön. Tarkoituksena oli myydä yhdistelmä ensisijaisesti kansainväliselle E.ON-energiayritykselle. Kainuun Voiman Tihisenniemen höyryvoimala oli teholtaan ylimitoitettu UPM-Kymmenen Kajaanin paperitehtaan sulkemisesta lähtien. Kevään 2009 aikana oli tarkoitus selvittää, mikä on pienin teho, jolla voimalan pääkattilaa voidaan käyttää kannattavasti. Kesäkuussa 2009 kuitenkin ilmoitettiin, ettei Kainuun Voimaa myydä, kun E.ON Nordic vetäytyi ostoaikeista.


title: Kainuun Voima

text: Kainuun Voimalla on sekä höyry- että vesivoimalaitoksia.


title: Kainuun Voima

text: Tihisenniemen lämpövoimalaitos on rakennettu UPM:n tehdasalueelle Kajaanin Tihisenniemelle. Se tuottaa suurimman osan Kajaanin kaupungin tarvitsemasta kaukolämmöstä ja lisäksi sähköä. Aiemmin voimalaitos tuotti myös Kajaanin paperitehtaan tarvitseman prosessihöyryn suurilta osin vuosina 1989–1999 ja kokonaan vuosina 1999–2008 paperitehtaan sulkemiseen 17.12.2008 saakka.


title: Kainuun Voima

text: Kainuun Voimalla on yhteensä kolme vesivoimalaa Kajaaninjoessa, joissa on yhteensä kuusi turbiinia.


title: St. Petrikirche

text: St. Petrikirche on evankelinen kirkkorakennus saksalaisessa Chemnitzin kaupungissa, Theaterplatzin laidalla. Se on rakennettu vuosina 1885–1888 leipzigilaisen arkkitehdin Hans Engerin suunnitelmien pohjalta ja edustaa uusgoottilaista arkkitehtuuria. Kirkon torni yltää 82 metrin korkeuteen ja 4000-piippuiset urut on rakentanut vuonna 1888 weißenfalsilainen urkurakentamo Friedrich Ladegast. Kirkko on 59 metriä pitkä ja 36 metriä leveä.


title: Walter Samuel

text: Walter Adrián Samuel (s. 22. maaliskuuta 1978 Laborde Córdoban provinssi, Argentiina) on argentiinalainen ammattilaisjalkapalloilija, joka pelaa nykyään FC Baselissa, Sveitsin korkeimmalla sarjatasolla.


title: Walter Samuel

text: Samuel aloitti ammattilaisena pelaamisen vuonna 1996 Argentiinassa Newell's Old Boyseissa ja vuotta myöhemmin siirtyi Boca Juniorseihin jossa hän pelasi vuoteen 2000 asti. AS Roma osti Samuelin vuonna 2000 itselleen 19.8 miljoonalla eurolla, jossa Samuel pelasi vuoteen 2005 asti. Samuel siirtyi Real Madridiin vuonna 2004, 25 miljoonalla eurolla. Samuelilla meni tuo kausi huonosti ja elokuussa 2005 hän palasi Serie A:han Internazionaleen 16 miljoonalla eurolla 4 vuoden sopimuksella.


title: Walter Samuel

text: Toppari sai lempinimen Il Muro (seinä) kun hän pelasi AS Romassa, puolustustaitojensa takia.


title: Walter Samuel

text: Samuel on pelannut 54 ottelua Argentiinan jalkapallomaajoukkueessa ja on ollut mukana jalkapallon maailmanmestaruuskisoissa 2002 ja 2010


title: Agenor

text: Agenor (, "miehekäs") oli kreikkalaisessa mytologiassa Tyroksen foinikialainen kuningas, jonka puoliso oli Telefassa. Heidän lapsikseen mainitaan Europa, Kadmos, Foiniks, Kiliks, Thasos ja Fineus, joskin Foiniks nimetään välillä myös Agenorin veljeksi.


title: Agenor

text: Osassa lähteistä Agenorin vanhemmiksi kerrotaan Poseidon ja Libya, ja tällöin Belos on hänen veljensä. Toisissa lähteissä hän taas on Beloksen ja Ankhinoen poika.


title: Agenor

text: Kun Zeus oli ryöstänyt Agenorin tyttären Europan valkoisen härän hahmossa, tämä lähetti poikansa etsimään tytärtään.


title: Agenor

text: Agenor oli myös Porthaonin, Kalydonin kuninkaan, isän nimi. Hän oli Pleuronin poika ja meni naimisiin Epikasten kanssa, joka puolestaan oli hänen setänsä Kalydonin tytär. Heidän muiden lapsiensa nimet olivat Demonike ja Thestios.


title: Äitiysvapaa

text: Äitiysvapaa on noin kuukausi ennen laskettua lapsen syntymää alkava vapaa. Raskaana olevalle naiselle on vaarallista tehdä töitä, jotka saattavat vahingoittaa syntymätöntä lasta.


title: Äitiysvapaa

text: Suomessa vapaan kesto on 105 arkipäivää: se alkaa 30 päivää ennen laskettua synnytysaikaa ja päättyy 75 päivää lasketun synnytysajan jälkeen. Vapaa on mahdollista aloittaa jo 50 päivää ennen laskettua aikaa, mutta sen kokonaispituus säilyy silti samana. Äitiysvapaan aikana saa tehdä työnantajan suostumuksella vaaratonta työtä, mutta vapaasta pakollista ovat kaksi viikkoa ennen laskettua aikaa ja kaksi viikkoa synnytyksen jälkeen.


title: Äitiysvapaa

text: Äitiysloman kesto vaihtelee Euroopan unionin 27 jäsenmaassa 14 viikosta kahteen vuoteen ja sen aikana maksettavat korvaukset 55:stä sataan prosenttiin.


title: NHL:n tähdistökentälliset

text: NHL:n tähdistökentälliset valitaan Pohjois-Amerikan merkittävimmän jääkiekkoliigan kunkin kauden päätteeksi. Nimeäminen aloitettiin NHL:n kaudella 1930–1931 ja siitä lähtien 12 pelaajaa on valittu vuosittain näihin kahteen kentälliseen. Kumpikin sisältää maalivahdin, kaksi puolustajaa, keskushyökkääjän ja kaksi laitahyökkääjää. Tapa valita yksi tai kaksi tähtikentällistä on sittemmin vakiintunut eri sarjoissa ja turnauksissa.


title: NHL:n tähdistökentälliset

text: Suomalaisista Jari Kurri on valittu kaksi kertaa ykköstähdistöön ja kolme kertaa kakkostähdistöön. Teemu Selänne on päässyt kumpaankin tähtikentälliseen kahdesti: ykköseen keväällä 1993 ja 1997 sekä kakkoseen vuosina 1998 ja 1999. Miikka Kiprusoff on ollut keväällä 2006 ykköstähtikentän maalivahti. Pekka Rinne valittiin kakkostähdistöön vuonna 2011 ja vuonna 2018 ykköstähdistöön. Tuukka Rask valittiin ykköstähdistöön vuonna 2014, ja samalla kaudella hän voitti myös Vezina Trophyn.


title: NHL:n tähdistökentälliset

text: Seuraavat pelaajat ovat esiintyneet useimmin NHL:n ykköstähtikentällisessä:


title: Kreikan miesten lentopallomaajoukkue

text: Kreikan miesten lentopallomaajoukkue edustaa Kreikkaa lentopallon kansainvälisissä otteluissa. Sen sijoitus maailmanrankingissa on 29:s (elokuussa 2008). Arvokisoissa se on kerran yltänyt mitalille, EM-kisoissa 1987.


title: Kreikan miesten lentopallomaajoukkue

text: Kreikka oli mukana lentopallon EM-kisoissa ensimmäisen kerran vuonna 1967 ja sijoittui 20:nneksi. Seuraavissa kisoissa 1971 sijoitus oli 18:s. Vuoden 1979 kisoissa se sijoittui 12:nneksi. Vuodesta 1983 se oli mukana viisissä peräkkäisissä EM-kisoissa: 1983 joukkue sijoittui yhdeksänneksi ja 1985 seitsemänneksi, 1987 se sai pronssia, 1989 sijoitus oli kymmenes ja 1991 joukkue oli sijoilla 9-12. Vuoden 1986 MM-kisoissa Kreikka sijoittui 13:nneksi.


title: Kreikan miesten lentopallomaajoukkue

text: Vuonna 1994 Kreikka saavutti toistaiseksi parhaan sijoituksensa MM-kisoissa, kun se oli Ateenan kotikisoissaan kuudes. Alkulohkossaan se voitti Kanadan ja Algerian 3–0 ja hallitsevan EM-pronssimitalistin, Venäjän 3–2. Puolivälierissä Kreikka hävisi Alankomaille 0–3. Sijoitusotteluissa se voitti Etelä-Korean 3–1 ja hävisi Brasilialle 0–3.


title: Kreikan miesten lentopallomaajoukkue

text: Vuoden 1995 EM-kotikisoissaan Kreikka sijoittui seitsemänneksi ja vuonna 1997 11:nneksi. Vuoden 1998 MM-kisoissa se oli 14:s voitettuaan niin alku- kuin jatkolohkossaankin vain yhden ottelun.


title: Kreikan miesten lentopallomaajoukkue

text: Vuoden 2002 MM-kisoissa Buenos Airesissa Kreikka sijoittui seitsemänneksi. Se oli alkulohkossaan toinen hävittyään Alankomaille 0–3 ja Tšekille 2–3 ja voitettuaan Kuuban 3–0. Jatkolohkossaankin Kreikka sijoittui toiseksi hävittyään ensin Jugoslavialle 0–3 mutta voitettuaan sitten Yhdysvallat 3–2 ja Kiinan 3–1. Puolivälierissä Kreikka hävisi Venäjälle 0–3. Sijoitusotteluissa se hävisi Argentiinalle 0–3 ja voitti Portugalin 3–2.


title: Kreikan miesten lentopallomaajoukkue

text: Vuonna 2003 Kreikka sijoittui EM-kisoissa 11:nneksi. Isäntämaana se pääsi mukaan Ateenan 2004 olympialaisten lentopalloturnaukseen. Alkulohkossa se voitti Tunisian 3–0, Puolan 3–1 ja Ranskan 3–2. Argentiinalle se hävisi 1–3 ja Serbia ja Montenegrolle 2–3 mutta sijoittui lohkossa toiseksi voittojen mentyä ristiin. Kreikan tie päättyi puolivälieriin, kun se hävisi Yhdysvalloille 2–3 (20–25, 25–22, 27–25, 23–25, 15–17).


title: Kreikan miesten lentopallomaajoukkue

text: Vuoden 2005 EM-kisoissa Kreikka sijoittui kuudenneksi ja vuoden 2006 MM-kisoissa 18:nneksi.


title: Kreikan miesten lentopallomaajoukkue

text: Vuoden 2007 EM-kisoissa Venäjällä Kreikka voitti avausottelussaan Alankomaat 3–2. Sen jälkeen se hävisi Saksalle 0–3 ja Serbialle 1–3 ja jäi lohkossaan viimeiseksi. Koko turnauksessa Kreikan sijoitus oli 13:s. Ennen kisoja Kreikan sijoitus maailmanrankingissa oli 11:s, mutta joulukuun 2007 listalla se oli pudonnut 24:nneksi.


title: Kreikan miesten lentopallomaajoukkue

text: Vuoden 2009 EM-kisoissa Turkissa joukkue voitti alkulohkonsa puhtaalla pelillä, voittaen muun muassa hallitsevan Euroopan-mestarin Espanjan 3-0. Jatkolohkossa tuli kuitenkin pelkkiä tappioita ja joukkue jäi lopputuloksissa kahdeksanneksi.


title: Kreikan miesten lentopallomaajoukkue

text: Lentopallon maailmanliigaan Kreikka osallistui ensimmäisen kerran kaudella 1993 jääden kuuden joukkueen lohkossaan peränpitäjäksi. Kaudella 2015 se sijoittui 2. ryhmän F-lohkossa toiseksi Kiinan jälkeen. Seuraavalla kaudella joukkue sijoittui koko 3.ryhmän kolmanneksi voitettuaan ryhmän pronssiottelussa Kiinan Taipein 3-1.


title: Eddie Hassell

text: Eddie Hassell (s. 1992, Yhdysvallat) on yhdysvaltalainen näyttelijä. Hän on näytellyt muun muassa televisiosarjassa "Surface".


title: Bittipää

text: Bittipää () on Steven Spielbergin luoma ja Warner Bros. Animationin, sekä Amblin Entertainmentin tuottama kaksi kertaa Daytime Emmyllä palkittu piirrossarja, joka valmistettiin vuosien 1995–1997 aikana.


title: Bittipää

text: Suomessa sarjaa on esitetty MTV3-kanavalla ja myöhemmin uusintana Sub Juniorilla.


title: Bittipää

text: Alun perin sarjan loi Bruce Timm, joka tunnetaan parhaiten 1990-luvun Batmanin animaation luojana. Hänen tarkoituksenaan oli tehdä sarjasta enemmän tosikkomaisempi seikkailusarja, mutta Steven Spielbergin johdosta sarja muutettiin enemmän Tiny Toonsin ja Animaanisten tapaiseksi koomiseksi piirretyksi.


title: Bittipää

text: Sarjassa edetään päähahmon Bittipään seikkailuiden mukaan. Hän on hullu ja mielipuolinen sankari, joka taistelee superrikollisia vastaan. Alun perin Bittipää oli teini-ikäinen nörtti Dexter Douglas, joka sai voimansa tietokoneviruksesta. Kyvyiksi Bittipää sai lisää vahvuutta, kestävyyttä ja nopeutta.Wizard Magazine listasi vuonna 2008 Bittipään sijalle 43 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 53.


title: Techno & Dance

text: Techno & Dance on K-Tel International Finland Oy:n vuosina 1992–1998 julkaisema kokoelmalevysarja. Kokoelmasarjan musiikki perustui siihen aikaan suosiossa olleeseen eurodanceen ja teknoon.


title: Techno & Dance

text: Kokoelmasarjaan julkaistiin yhdeksän osaa, joista ensimmäinen julkaistiin vuonna 1992 ja viimeinen 1998. Lokakuussa 2014 Warner Music Finland julkaisi The Best Of Techno & Dance -kokoelma-albumin, joka sisältää valittuja kappaleita alkuperäisiltä Techno & Dance -kokoelma-albumeilta.


title: Techno & Dance

text:
Kokoelmalevyjen kansikuvissa on kuvitettuna niin sanottu hammaspyöräteema.
LP-julkaisu ei sisällä kappaleita 8 ja 16.
LP-julkaisu ei sisällä kappaletta 17.
Techno & Dance 4 on levysarjan viimeinen julkaisu, joka on julkaistu LP-levynä. LP-julkaisu ei sisällä kappaleita 6, 16 ja 18.Levysarjan viimeinen osa julkaistiin tupla-CD:nä sekä c-kasettina kahdessa eri osassa.Lokakuussa 2014 julkaistu kokoelma-albumi, joka sisältää valittuja kappaleita alkuperäisiltä Techno & Dance -kokoelma-albumeilta.


title: Stijn Devolder

text: Stijn Devolder (s. 29. elokuuta 1979 Kortrijk, Belgia) on belgialainen ammattilaispyöräilijä, joka edustaa tällä hetkellä UCI Professional Continental -tason Veranda's Willems - Crelan -tallia.


title: Stijn Devolder

text: Devolder voitti Flanderin ympäriajon vuonna 2008. Hän kuului viiden ajajan kärkiryhmään, josta hän karkasi juuri kun takaa-ajoryhmä oli saavuttamassa karkulaiset runsaat 20 kilometriä ennen maalia ja pysyi irti maaliin saakka. Hän voitti saman kilpailun myös 2009, jolloin hän teki ratkaisevan irtioton Muur-Kapelmuurin kuuluisassa nousussa noin 15 kilometriä ennen maalia. Devolder on lisäksi voittanut De Pannen kolmen päivän ajon 2005, Belgian maantieajomestaruuden 2007, 2010 ja 2013, Belgian aika-ajomestaruuden 2008 ja 2010 sekä Belgian ympäriajon 2010. Etappikilpailuissa Devolderin paras osa-alue on aika-ajo, mutta hän on myös suhteellisen hyvä mäkiajaja.


Jatkosodan pommitusten aiheuttamat tuhot aiheutuivat puna-armeijan ilmavoimien ilmahyökkäyksistä Suomen alueelle (pl. sotatoimialue).


title: Jatkosodan pommitusten aiheuttamat tuhot

text: Jatkosodan aikana Neuvostoliiton ilmavoimat hyökkäsivät yhteensä 2581 kertaa Suomen hallinnassa olevalle alueelle, joskaan tilastoon ei sisälly sotatoimialueen hyökkäykset.Jatkosodan aikaiset pommitusten aiheuttamat, väestöön kohdistuvat, tappiot koostuivat yhteensäJatkosodan aikana tuhoutui yhteensä 1632 rakennusta ja vaurioitui yhteensä 2245 rakennusta.


text: Tuhoutuneista


text: Vaurioituneista


text: Vuonna 1941:


text: Vuonna 1942:


text: Vuonna 1943:


text: Vuonna 1944:


title: William Kingdon Clifford

text: William Kingdon Clifford (4. toukokuuta 1845 – 3. maaliskuuta 1879) oli englantilainen matemaatikko, joka kirjoitti myös filosofisista aiheista.


title: William Kingdon Clifford

text: Clifford väitti, että on moraalitonta uskoa johonkin, jos siitä ei ole todisteita. Vuonna 1879 julkaisemassaan esseessä ”The Ethics of Belief” hän esitti kuuluisan periaatteen, että ”aina ja kaikkialla on väärin uskoa mihinkään riittämättömin perustein”.


title: William Kingdon Clifford

text: Suurin osa Cliffordin teoksista on julkaistu postuumisti:


title: The Marine

text: The Marine on vuonna 2006 ensi-iltansa saanut toimintaelokuva. Elokuvan on ohjannut John Bonito ja elokuvan käsikirjoituksen on tehnyt Michelle Gallagher ja Alan B. McElroy ja tuottajana oli Joel Simon.


title: The Marine

text: Elokuvan pääosaa kaavailtiin alkuun Stone Cold Steve Austinelle. Hän kuitenkin siirtyi vuonna 2004 Japanin-sarjaan ja rooliin valittiin John Cena.


title: Brasilian Grand Prix 1990

text: Brasilian Grand Prix 1990 oli Formula 1 -sarjan osakilpailu, joka ajettiin 25. maaliskuuta 1990 Brasiliassa Interlagosin radalla kymmenen vuoden tauon jälkeen. Paalupaikalta lähtenyt ja kilpailua johtanut Ayrton Senna osui kierroksella 40 Tyrrellin kuljettajaan Satoru Nakajimaan, koska Nakajima ei katsonut peileihin, minkä seurauksena Senna menetti palan autonsa etusiivestä ja samalla voittonsa. Kilpailun voitti Ferrarilla ajanut Alain Prost, jolle voitto oli hänen kauden ensimmäinen ja koko uran 40. Ensimmäisen F1-kilpailunsa ajoi Gianni Morbidelli


title: Paul Rugg

text: Paul Rugg on yhdysvaltalainen ääninäyttelijä ja käsikirjoittaja. Hänet tunnetaan parhaiten animaatiosarjasta Bittipää, jossa hän toimi ääninäyttelijänä, käsikirjoittajana ja tuottajana.


title: Paul Rugg

text: Rugg aloitti uransa 1980-luvulla komediasarjassa Mad Movies with the L.A. Connection, johon hän teki sivuääniä. Tämän jälkeen Rugg ääninäytteli Steven Spielbergin luomassa Animaanisissa pieniä rooleja vuosina 1993 ja 1994. Vuotta myöhemmin Spielberg loi uuden sarjan Bruce Timmin kanssa nimeltä Bittipää, jonka myötä Rugg tuli tunnetuksi esitettyään sarjan päähahmoa Bittipäätä. Sarjan päätyttyä vuonna 1997 Rugg ääninäytteli muutamissa videopeleissä sekä Disneyn animaatioissa, joista toinen merkittävä rooli osui hänelle vuonna 2005, kun hän ääninäytteli Professori Rotwoodia Jake Long – amerikkalainen lohikäärme animaatiossa vuoteen 2007 asti.


title: Paul Rugg

text: Ääninäyttelyn ohella Rugg on toiminut muun muassa käsikirjoittajana ja saikin palkintonsa juuri käsikirjoittamisesta.


title: Paul Rugg

text: Hän valmistui Loyola Marymount yliopistosta.


title: N-heptaanitioli

text: n-heptaanitioli on orgaaninen yhdiste (tioli), joka on normaaliolosuhteissa olomuodoltaan väritöntä, syttyvää nestettä, jolla on tunnusomainen haju. Sen kemiallinen kaava on CHS ja rakennekaava on CH(CH)SH. n-heptaanitiolista käytetään myös nimityksiä "1-heptaanitioli", "n-heptyylitioli", "n-tioheptyylialkoholi", "1-merkaptoheptaani", "heptyylimerkaptaani" ja "heptaani-1-tioli".


title: N-heptaanitioli

text: n-heptaanitiolin moolimassa on 132,3 g/mol, sulamispiste −43 °C, kiehumispiste 176 °C, suhteellinen tiheys 0,84 g/cm (vesi = 1,0 g/cm), leimahduspiste 46 °C (c.c.) ja CAS-numero 1639-09-4. Aineen höyry-ilma-seoksen tiheys 20 °C:n lämpötilassa (ilma = 1) on 1.006 eli se on ilmaa raskaampaa. n-heptaanitioli voi muodostaa räjähtäviä höyry-ilma-seoksia yli 46 °C:en lämpötilassa. Aine liukenee veteen erittäin huonosti.


title: N-heptaanitioli

text: Koska aineen höyry on ilmaa raskaampaa se voi sopivissa olosuhteissa kulkeutua maata pitkin ja syttyä myös etäällä. n-heptaanitioli reagoi hapettimien, vahvojen happojen, vahvojen emästen ja pelkistävien aineiden kanssa. Aine hajoaa kuumentuessaan, jolloin muodostuu myrkyllisiä ja syövyttäviä huuruja sisältäen rikkivetyä ja rikin oksideja.


title: N-heptaanitioli

text: Lyhytaikainen altistus ärsyttää silmiä, ihoa ja hengitysteitä. Altistuminen n-heptaanitiolin suurille pitoisuuksille voi aiheuttaa tajunnantason laskua.


title: Irma Tapio

text: Irma Birgitta Tapio (o.s. Niemi; s. 23. huhtikuuta 1946 Tornio) on suomalainen laulaja, joka aloitti julkisen esiintymisensä Markus-sedän lastentunneilla radiossa jo 1950-luvulla. Tapio kuuluu yhtenä jäsenenä yhtyeeseen Pirkan neidot (muut jäsenet Pirkkoliisa Tikka, Pirjo Nallikari [nyk. Latvala] ja Maija Vikman [nyk. Salo]).


title: Irma Tapio

text: Irma Tapio on laulanut taustalaulajana monilla levytyksillä. Hän on laulanut myös mainos- ja elokuvamusiikkia. Tunnetuimpia näistä ovat "Uuno Turhapuro" -tunnusmusiikki (yhdessä Monica Aspelundin kanssa) sekä Speden elokuvan "Noin seitsemän veljestä" laulu "Kaikki leikkimöikkelöi ja koikkeloi".


title: Irma Tapio

text: Tapio on osallistunut moniin "Syksyn säveliin" ja Euroviisuihin taustakuorolaisena. Tapio osallistui 1976 Fredin kanssa Eurovision laulukilpailun finaaliin Haagissa kappaleella "Pump Pump" ja lauloi myös Pariisissa vuonna 1978 Seija Simolan taustakuorossa. Tapio on vaikuttanut myös lauluyhtye Lasasissa, joka esitti "Syksyn sävel" -kilpailussa Erik Lindströmin kappaleen "Kumpaa tietä kuljet?" 1971. Yhtyeessä olivat mukana lisäksi Monica Aspelund, Pentti Lasanen ja Martti Metsäketo.


title: Irma Tapio

text: Tapio on kuulunut myös lauluyhtye Finnjet Singersiin (Tapio, Maija Hapuoja, Martti Metsäketo ja Pentti Lasanen), joka teki usealla kielellä Finnjet-laivan tunnusmusiikin. 1987 perustettiin Fantastic Four -lauluyhtye (muut jäsenet Marjo-Riitta Kervinen, Martti Metsäketo ja Kai Hyttinen, jonka tilalle 1990 tuli Arto Alaspää), joka taustalaulujen ohella keikkaili Suomen festivaalien lisäksi myös ulkomailla.


title: Irma Tapio

text: Irma Tapio oli lähes parikymmentä vuotta Helsingin Kaupunginteatterin lauluavustajana musikaaleissa. Hän on ollut mukana monissa kuoroissa, mm. Radion Sinfoniakuorossa ja Savonlinnan Oopperakuorossa. Vuodesta 1997 hän on myös toiminut managerina Adiemus Singers -yhtyeelle, joka on esiintynyt ympäri maailmaa Karl Jenkinsin johdolla. Hän on myös toiminut AiA-yhtyeen managerina.


title: Irma Tapio

text: The Sixties Blondies (Eeva-Leena Pokela, Kati Borg-Penttilä ja Irma Tapio) esittää 60-luvun ”tyttöyhtyemusaa” ja on syntynyt Back to the Sixties -yhdistyksen toiminnassa, kuten Sixties' Singerskin. Siinäkin laulaa IrmaTapio. Keväällä 2015 perustetussa Kodinkynttilät triossa laulavat Sonja Lumme, Monna Kamu ja Irma Tapio.


title: Irma Tapio

text: Kun Kodinkynttilöiden liekki sammui, perustettiin trio Donnat, jossa laulavat Sonja Lumme, Eija Kantola ja Irma Tapio


title: Irma Tapio

text: Myös Irma Tapion tytär Nina Tapio on tunnettu laulaja.


title: My Winter Storm

text: My Winter Storm on Tarja Turusen sooloalbumi, joka julkaistiin 19. marraskuuta 2007. Albumi nousi julkaisuviikollaan Suomen virallisen listan sijalle 1. ja sen tukkumyynti ylitti Suomessa kultalevyrajan eli 15 000 kappaletta jo sen ilmestymispäivänä. Myöhemmin albumi ylitti Suomessa platinalevyn rajan.


title: My Winter Storm

text: Albumin on tuottanut Daniel Presley ja levyllä soittavat basisti Doug Wimbish, kitaristi Alex Scholpp, rumpali Earl Harvin ja kosketinsoittaja Torsten Stenzel. Albumilla on coverversio Alice Cooperin kappaleesta ”Poison”. Albumin ensimmäinen singlejulkaisu oli "I Walk Alone", josta julkaistiin myös kaksi erilaista videota. Toisena singlenä julkaistiin "Die Alive" ja sen video. Kolmas single "Enough" julkaistiin ainoastaan internetissä Englannissa.


title: Erakkotinami

text: Erakkotinami ("Tinamus solitarius") on Etelä-Amerikassa elävä heikosti lentotaitoinen isotinamien sukuun kuuluva tinamilintu.


title: Erakkotinami

text: Linnun pituus on noin 45 cm. Molemmat sukupuolet ovat samannäköiset, väriltään harmaansiniset. Linnulla on pieni pää, kapea kaula, iso pyöreänoloinen ruumis ja lyhyet siivet. Se on lähes pyrstötön.


title: Erakkotinami

text: Lintua tavataan itä-Brasiliassa, kaakkois-Paraguayssa ja koillis-Argentiinassa.


title: Erakkotinami

text: Lintu viihtyy sademetsien aluskasvillisuuden seassa. Erakkotinami on paikkalintu.


title: Erakkotinami

text: Pesä on vuorattu ruohoilla ja korsilla, sijaiten metsänpohjalla. Puolisot rakentavat pesän yhdessä. Koiras hautoo munat. Mikäli koiras on ravinnonhaussa, se peittää ennen lähtöään munat kuivilla lehdillä.


title: Erakkotinami

text: Erakkotinami syö enimmäkseen kasveja, hedelmiä ja siemeniä, sekä ajoittain hyönteisiä.


Tuettu kommunikoinnin harjoittelutekniikka (Facilitated Communication Training, FCT) eli fasilitaatio, fasilitointi tai fasilitoitu kommunikointi on menetelmä, jolla on joskus ajateltu autettavan puhetaidotonta ihmistä ilmaisemaan itseään kirjallisesti. Tutkimuksissa on kuitenkin havaittu, että fasilitoija ohjaa fasilitoitavan kättä joko tietoisesti tai tiedostamatta, joten fasilitoinnin avulla laaditut kirjoitukset eivät ole puhetaidottoman itsensä tuottamia. Fasilitointiin liittyy vaikeita eettisiä ongelmia kuten se, että ihmisen todellinen tahto jää selvittämättä, jos hänen tahtoaan tulkitaan fasilitoinnin avulla syntyneiden kirjoitusten perusteella. Menetelmä on saanut täystyrmäyksen lokakuussa 2014 Suomen Lastenneurologiselta yhdistykseltä, lokakuussa 2015 Kehitysvammaliitolta ja maaliskuussa 2016 Suomen Puheterapeuttiliitolta.


title: Tuettu kommunikoinnin harjoittelutekniikka

text: Tuettua kommunikointia kehitettiin useissa eri maissa toisistaan riippumattomasti. Menetelmän tunnetuin kehittäjä on australialainen Rosemary Crossley , joka sovelsi sitä vuonna 1977 CP-vammaisten lasten kanssa tapahtuvaan kommunikointiin. Aiheesta tehtiin elokuva "Annie´s Coming Out" , joka kiersi vuonna 1986 myös suomalaisia elokuvateattereita. Fasilitoidun kommunikoinnin tunnetuin puolestapuhuja Suomessa on Joensuun yliopiston erityispedagogiikan professori Eija Kärnä-Lin, joka toi julkisuuteen vaikeasti cp-vammaisen Tuomas Alatalon.


text: Puheterapeuttiliiton ammattieettinen toimikunta julkaisi vuonna 1996 kannanoton, jossa todettiin, että ei ole voitu osoittaa, että fasilitoinnilla tuotetut viestit olisivat puhevammaisten itse tuottamia. Fasilitointiin liittyvät epäkohdat tulivat suuren yleisön tietoisuuteen kuitenkin vasta vuonna 2003, kun Jyväskylän yliopiston erityispedagogiikan professori Timo Saloviita ja Lastensuojelun Keskusliiton tutkija Heikki Sariola kirjoittivat artikkelin, jossa selvitettiin julkisuudessa esillä olleen Tuomas Alatalon tapausta.


text:
HYKS:in eli Helsingin seudun yliopistollisen keskussairaalan johto kielsi fasilitoinnin harjoittamisen vuonna 2013. HYKS:in mukaan menetelmä johtaa vääriin toiveisiin, ja siihen käytetyt rahat ovat pois muulta kuntoutukselta. Lisäksi menetelmä on johanut jopa vääriin ilmiantoihin. On myös huomattu, että lapsen kommunikointi voi jopa taantua fasilitoinnin takia.
Suomen Autismi- ja Aspergerliitto ilmoitti vuonna 2014, ettei se suosittele fasilitoinnin käyttöä autisminkirjolaisten kommunikaatiossa. Keväällä 2016 Suomen Puheterapeuttiliitto julkaisi kielteisen kannanoton tuetun kirjoittamisen käytöstä sekä ilmaisi huolensa siitä, että menetelmää käytetään Suomessa edelleen. Erityisen huolestuttavaa on, että tuetun kirjoittamisen käyttöä myös edistetään ammatillisessa koulutuksessa esimerkiksi tutustuttamalla lähihoitajaopiskelijoita sen käyttöön.


text: Fasilitoidun kommunikoinnin osapuolet ovat kommunikoiva henkilö eli fasilitoitava ja avustaja eli fasilitoija. Fasilitoijan tehtävänä on periaatteessa vain vakauttaa kommunikoivan henkilön kättä fyysisesti tukemalla pitäen kiinni esimerkiksi fasilitoitavan sormesta, kämmenestä tai ranteesta. Käytännössä fasilitoijat kuitenkin katselevat kirjasimia ohjaten puhekyvyttömän ihmisen kättä kirjainmerkiltä toiselle. Tämä selittää sen yleisen havainnon, että kirjoitusta syntyy, vaikkei fasilitoiva henkilö edes katsele kirjasimia tai syntyvää tekstiä. Kokeellisissa tutkimuksissa onkin selvinnyt, ettei fasilitoinin avulla synny ymmärrettävää tekstiä, jos avustaja ei näe kirjaimia.


text: Fasilitoinnin suosion selitykseksi esitetään, ettei avustaja tiedosta ohjaavansa avustettavan kättä. Fasilitoitu kirjoitus syntyisi siten avustajan tiedostamattomien eli niin sanottujen ideomotoristen liikkeiden avulla. Koska avustaja ei itse tiedosta ohjausliikkeitään, hänen voi olla vaikea uskoa, että olisi tekstien todellinen kirjoittaja. Autism and Developmental Disorders 31 (3):287–313.


title: Neuwied

text: Neuwied on kaupunki Rheinland-Pfalzin osavaltiossa, läntisessä Saksassa. Se on Neuwiedin piirikunnan hallintokaupunki ja sijaitsee noin kymmenen kilometriä luoteiseen Koblenzista, Reinjoen oikealla rannalla. Kaupungin asukasluku vuoden 2006 lopussa oli 65 750. Sen pinta-ala on 86,50 neliökilometriä ja asukastiheys kaupungissa on 760 as./km². Se on jaettu 13 kaupunginosaan.


title: Neuwied

text: Neuwiedin kaupunki perustettiin vuonna 1653. Kaupunki kasvoi nopeasti, osin sen uskonnonvapauden vuoksi. Neuwiedin nähtävyyksiin lukeutuu muun muassa vuonna 1799 rakennettu Schlosstheater, Engersin kaupunginosassa sijaitseva myöhäisbarokkia edustava Engersin linna ja paikallishistoriaa esittelevä museo Roentgen-Museum. Kaupungissa on myös useita vanhoja kirkkoja.


title: Colosseum (täsmennyssivu)

text: Colosseum voi tarkoittaa ainakin seuraavia asioita:


title: Kaupunginprefekti

text: Kaupunginprefekti () oli tärkeä roomalainen virkamies jonka valta ulottui 100 roomalaisen peninkulman päähän Rooman kaupungista. Kaupungin ulkopuolella vastaava valta oli pretoriaaniprefekteillä.


title: Kaupunginprefekti

text: Virka oli olemassa jo Rooman kuningasajalla, jolloin kaupunkiprefekti toimi Rooman kuninkaan sijaisena kun tämä oli poissa kaupungista. Kaupunginprefekti hävisi kuitenkin tasavallan aikana. Augustus perusti viran uudelleen. Virkaan nimitettiin senaattorisäädyn jäsen, yleensä entinen konsuli. Kaupunkiprefektin tärkein tehtävä oli pitää yllä järjestystä kaupungissa Rooman "poliisin" cohortes urbanaen avulla. Myöhäisantiikissa myös Konstantinopolissa oli oma kaupunkiprefektinsä.


title: Tukimies

text: Tukimies (, lyh. LB) on amerikkalaisessa jalkapallossa eräs puolustuksen pelipaikka. Puolustusmuodostelman määrittelemät, tavallisimmin kolme tai neljä tukimiestä sijoittuvat kentällä noin 3-4 jaardia aloituslinjan ja puolustuksen linjan taakse.


title: Tukimies

text: Tukimiesten määrän kentällä määräytyy puolustusstrategian mukaan. Heidän ja puolustuksen linjamiesten määrän mukaan yleensä myös nimetään muodostelmat siten, että puolustuksen linjamiesten määrä ilmoitetaan ensimmäisellä numerolla ja tukimiesten lukumäärä toisella. Yleinen muodostelma on ns. 4–3-puolustus, jossa on neljä linjamiestä ja kolme tukimiestä. Myös 3–4-muodostelma (kolme linjamiestä, neljä tukimiestä) on melko yleisesti käytössä. Usein joukkue käyttää jotain muodostelmista perusmuodostelmanaan, johon sen puolustusstrategia perustuu.


title: Tukimies

text: Muita amatööri-, yliopisto- ja ammattilaissarjoissa käytettyjä puolustusmuodostelmia ovat 6–1, 5–2, 4–6, 4–4 ja 3–3. Koska amerikkalaisessa jalkapallossa on aina sekä puolustuksessa että hyökkäyksessä 11 pelaajaa kentällä, laskemalla puolustusmuodostelmien nimissä esiintyvien numeroiden summan voi päätellä myös takapuolustajien määrän.


title: Tukimies

text: 4–3-muodostelmaa pidetään amerikkalaisen jalkapallon peruspuolustusmuodostelmana. Kolme tukimiestä asettuvat puolustuksen linjan taakse siten, että keskimmäinen heistä on hyökkäyksen linjan sentterin edessä ja kaksi uloimmaista suurin piirtein hyökkäyksen linjan uloimpien miesten () kohdalla. Uloimmat tukimiehet voidaan vielä nimetä vahvan ja heikon puolen tukimiehiksi riippuen puolustuksen pelikutsusta. Hyökkäyksestä katsottuna vahvan puolen tukimies on samalla puolella kuin sisempi laitahyökkääjä.


title: Tukimies

text: "Keskimmäinen tukimies" (, Suomessakin käytetty lyhyt kutsumanimi "Mike") on ihannetapauksessa kentän monipuolisin urheilija ja johtohahmo: isokokoinen, varma taklaaja, voimakas mutta myös nopea ja ketterä, hänen tulee olla myös hyvä peliälyltään ja -lukutaidoiltaan.


title: Tukimies

text: "Ulompi tukimies" () on myös urheilullinen pelaaja. Hänen tehtäväkseen jää puolustaa noin kolmannes kentän leveydestä, joten hänen tulisi olla riittävän nopea puolustamaan lyhyitä heittokuvioita sekä riittävän vahva pysäyttämään keskushyökkääjien juoksemat, linjan päästä tapahtuvat kiertopelit. Ulomman tukimiehen tarvitsee harvemmin kohdata vahvoja hyökkäyksen sisempiä linjamiehiä. Ulommat tukimiehet nimetään usein myös joko vahvan tai heikon puolen tukimiehiksi ( eli "Sam" ja "Weakside Linebacker" eli "Will") sen mukaan, kumman puoli muodostelmassa on vahva.


title: Tukimies

text: Juoksupeleissä tukimiesten vastuut jakautuvat siten, että puolustuksen linjamiesten sitoessa blokkaavia hyökkäyksen linjamiehiä "Mike" on ensimmäisenä pysäyttämässä keskeltä linjaa tulevat juoksupelit. "Sam" ja "Will" puolestaan toimivat yhdessä linjan uloimpien pelaajien kanssa estäen juoksupelien levittämisen sivurajaa kohti. Heittoa puolustettaessa tehtävät riippuvat valitusta taktiikasta: vaihtoehdot ovat joko mies-miestä-vastaan tai jokin aluepuolustusmalli. Mies-miestä-vastaan pelattavassa puolustuksessa "Sam" ja Will" seuraavat omalle puolelleen ensimmäisenä hyökkäyksen takakentältä heittokuvioon tullutta pelaajaa, eli useimmiten keskushyökkääjää tai sisempää laitahyökkääjää ja "Miken" vastuulla on seuraavana tullut keskushyökkääjä. Aluepuolustuskuvioissa tukimiehillä, kulma- ja takapuolustajilla on oma alueensa, jota he vartioivat.


title: Tukimies

text: 3–4-puolustus on puolustusmuodostelmana aggressiivisempi kuin 4–3. Sen tarkoituksena on aiheuttaa mahdollisimman paljon sekaannusta hyökkäyksen blokkauskuvioihin ja pelinrakentajan pelinlukuun, koska aloitusmuodostelmasta on vaikea suoraan päätellä kunkin tukimiehen tehtäviä. 3–4-muodostelma on ongelmallinen hyökkäykselle myös siksi, että sen pelaajien on vaikea tunnistaa, mistä päin puolustusmuodostelmaa tukimies yrittää kulloinkin rynnistää hyökkäyksen linjan läpi säkittämään pelinrakentajaa.


title: Tukimies

text:
Muodostelman kolme puolustuksen linjamiestä ovat tavallisesti kookkaita juoksupuolustajia, joiden tekniikan tulisi korvata nimellinen miesalivoima aloituslinjan tuntumassa (kolme puolustuksen linjamiestä vastaan viisi hyökkäyksen linjamiestä). Puolustuksen linjamiesten koon ja vahvuuden takia hyökkäyksen linja tukeutuukin usein kaksoisblokkaustekniikoihin, joissa kaksi hyökkäyksen linjamiestä blokkaa yhtä puolustuksen linjamiestä. Tärkein puolustuksen linjamies tässä muodostelmassa on , keskimmäinen puolustuksen linjamies, joka pelaa aina sentteriä ja jompaakumpaa sisempää linjamiestä vastaan.
Koska muodostelmassa on tukimiehiä neljä kappaletta, lähestulkoon aina joku heistä osallistuu puolustuksen linjamiesten lisäksi heittoryntäykseen (). Useimmiten molemmat ulommat tukimiehet osallistuvat sekä heittoryntäyksiin että juoksupuolustamiseen. Joitakin ulompia tukimiehiä voidaan ajoittain roolittaa myös heittopuolustajiksi. 3–4-puolustuksen ulommat tukimiehet ovat kuitenkin lähempänä ulompien puolustuksen linjamiesten () kokoluokkaa ja miltei aina isompia kuin 4–3-puolustuksen tukimiehet.


title: Tukimies

text: Hyökkäyksen linjamiehet pyritään aina pitämään erossa sisemmistä tukimiehistä 3–4-puolustuksessa. Tällöin sisempien tukimiesten tehtäväksi jää vapaina miehinä taklata hyökkäyksen linjan läpi juokseva pallonkantaja. Kaksi sisempää tukimiestä voidaan roolittaa myös siten, että kookkaampi sisempi tukimies hoitaa juoksupuolustustehtävät ja pienempi, ketterämpi sisempi tukimies putoaa taaksepäin lyhyiden heittokuvioiden puolustukseen yhdessä takamiesten kanssa.


title: Kirsty Balfour

text: Kirsty Balfour (s. 21. helmikuuta 1984, Edinburgh) on skotlantilainen rintauimari.


title: Kirsty Balfour

text: Balfour voitti kultaa 200 m rintauinnissa vuoden 2006 uinnin pitkän radan Euroopanmestaruuskilpailuissa ja hopeaa vuoden 2007 uinnin maailmanmestaruuskilpailuissa.


title: Kirsty Balfour

text: Pitkällä radalla


title: Kirsty Balfour

text: Lyhyellä radalla


title: Saksan koripallomaajoukkue

text: Saksan koripallomaajoukkue edustaa Saksaa koripallon maajoukkuekilpailuissa.


title: Saksan koripallomaajoukkue

text: Saksa on osallistunut olympialaisten koripalloturnaukseen viisi kertaa. Se oli mukana kotikisoissaan Berliinissä 1936 ja Münchenissä 1972 mutta ilman suurempaa menestystä. Los Angelesin 1984 boikottikisoissa se sijoittui kahdeksanneksi, Barcelonassa 1992 seitsemänneksi ja Pekingissä 2008 kymmenenneksi.


title: Saksan koripallomaajoukkue

text: Maailmanmestaruuskilpailuihin Saksan joukkue on osallistunut viidesti. Vuonna 1986 se sijoittui 16:nneksi. Vuonna 1994 sijoitus oli 12:s.


title: Saksan koripallomaajoukkue

text: Toistaiseksi ainoan MM-mitalinsa Saksa sai Indianapolisin MM-kisoissa 2002, kun se suomalaisen Henrik Dettmannin valmentamana ylsi pronssille. Joukkue oli nuori; ainoa yli 30-vuotias pelaaja oli Henrik Rödl. Mukana oli muun muassa 19-vuotias Misan Nikagbatse, jonka äiti on suomalainen. Ensimmäisen ottelun Saksa voitti Kiinaa vastaan luvuin 88–76. Toisessa ottelussa Saksa hävisi isäntämaa Yhdysvalloille luvuin 87–104. Lopulta Saksa sijoittui lohkossaan toiseksi Yhdysvaltain taakse. Jatkopeleissä Saksa sai vastaansa kisojen yllättäjäjoukkue Uuden-Seelannin, Argentiinan sekä Venäjän. Argentiinaa vastaan Saksa kärsi kisojen toisen tappionsa.


title: Saksan koripallomaajoukkue

text: Puolivälierissä Saksa voitti Espanjan. Välierissä se hävisi Argentiinalle luvuin 80–86. Pelin tiimellyksessä Argentiinan tähtipelaaja Manu Ginóbili nyrjäytti nilkkansa, mikä ei kuitenkaan auttanut saksalaisia voittoon. Pronssiottelussa Saksa voitti Uuden-Seelannin pistein 117–94. Dirk Nowitzki oli kisojen paras pistemies ja hänet valittiin myös kisojen arvokkaimmaksi pelaajaksi. Saksan joukkueessa pelasi myös Marko Pesic, jonka isä Svetislav Pešić valmensi kultamitalin voittanutta Jugoslaviaa.


title: Saksan koripallomaajoukkue

text: Vuoden 2006 MM-kisoissa Japanissa Saksa sijoittui kahdeksanneksi. Vuoden 2010 MM-kisoissa Turkissa ilman tähtipelaajaansa Dirk Nowitzkia esiintynyt Saksa voitti alkulohkossaan vain kaksi ottelua, ja vaikka toinen voitettu joukkue oli lohkon lopulta voittanut Serbia, ei Saksa selviytynyt lohkosta neljännesvälieriin.


title: Saksan koripallomaajoukkue

text: EM-kisoissa Saksan miehet ovat yltäneet mitaleille kahdesti. Suurin menestyksen hetki koitti kotikisoissa 1993, joissa Saksa voitti kultaa. NBA-tähti Detlef Schrempf kieltäytyi kisoista, ja alkulohkossaan joukkue hävisi Virolle 103–113 ja jatkolohkossa lisäksi Ranskalle 56–64 ja Kroatialle 63–70. Saksa varmisti pääsynsä pudotuspeleihin vasta jatkolohkonsa viimeisessä ottelussa voittamalla Turkin 77–64. Puolivälierissä Saksa kohtasi toisen jatkolohkon voittajan, Espanjan, ja voitti vasta jatkoajan jälkeen pistein 79–77 (varsinainen peliaika päättyi 72–72). Välierässä Saksa voitti Kreikan 76–73. Finaalivastustaja oli Venäjä, jonka Saksa voitti 71–70. Christian Welp tasoitti pelin 3,9 sekuntia ennen peliajan päättymistä ja sai vastustajan rikkeestä vielä yhden vapaaheiton, jonka hän pussitti koriin. Welp teki loppuottelussa 18, Kai Nürnberger 14, Henning Harnisch 13 ja Michael Jackel 10 pistettä. Joukkuetta valmensi Svetislav Pešić.


title: Saksan koripallomaajoukkue

text: Serbia ja Montenegrossa pelatuissa vuoden 2005 EM-kisoissa Saksa sai hopeaa. Se hävisi finaalissa Kreikalle pistein 78–62. Dirk Nowitzki oli jälleen korikuningas ja kisojen arvokkain pelaaja. Espanjassa pelatuissa vuoden 2007 EM-kisoissa Saksa sijoittui viidenneksi. Vuosien 2009 ja 2011 EM-kisoissa Saksa selviytyi 12 parhaan jatkolohkoihin mutta karsiutui puolivälieristä. Vuosien 2013 ja 2015 EM-kisoissa Saksa jäi kuuden joukkueen alkulohkossaan viidenneksi eikä selviytynyt 12 parhaan joukkoon. EM-kilpailuissa 2017 se sijoittui kuudenneksi.


title: David Davies

text: David Davies (s. 3. maaliskuuta 1985 Barry, Wales) on brittiläinen uimari.


title: David Davies

text: Davies osallistui vuoden 2002 kansainyhteisön kisoihin ja voitti nuorten Euroopan-mestaruuden vuonna 2003. Ateenan olympialaisissa vuonna 2004 hän osallistui 1 500 m vapaauintiin ja voitti hopeaa Euroopan-ennätysajalla (14.45,95). Vuoden 2005 maailmanmestaruuskilpailuissa hän voitti samalla matkalla pronssia.


title: David Davies

text: Kansainyhteisön kisoissa vuonna 2006 hän voitti kultaa 1 500 m vapaauinnissa ja pronssia 400 m:n matkalla. Eindhoven in EM-kisoissa 2008 Davies voitti hopeaa 1 500 m vapaauinnissa. Pekingissä 2008 Davies jäi 1 500 m kuudenneksi, eikä pystynyt näin puolustamaan Ateenan mitaliaan. Davies pääsi kuitenkin mitalikantaan ensimmäistä kertaa ohjelmassa olleessa avovesiuinnissa, jossa Davies hävisi täpärästi kultakamppailun alankomaalaiselle Maarten van der Weijdenille.


title: Vera Telenius

text: Vera Elisabeth Telenius (24. syyskuuta 1912 Sahalahti – 5. elokuuta 1991 Tampere) oli suomalainen laulaja. Hänen menestynein levytyksensä oli Raimonds Paulsin sävellys ”Miljoona ruusua”, johon Telenius teki itse suomenkieliset sanat. Kappale oli tullut alun perin tunnetuksi Alla Pugatšovan esittämänä. Telenius julkaisi ensimmäisen levynsä vasta yli 60-vuotiaana, minkä vuoksi häntä kutsuttiinkin ”senioritähdeksi” ja ”Mansen isoäidiksi”.


title: Vera Telenius

text: Vera Telenius peri musikaalisuutensa viulistiäidiltään ja soitti itsekin viulua nuorena muun muassa Tampereen Työväen Orkesterissa. Hän opetteli aluksi soittamaan mandoliinia ja vaihtoi sen sitten viuluun. Ennen toista maailmansotaa Telenius särki selkänsä pukutehtaan prässikoneella, ja sotien aikana hän ehti tehdä työtä muun muassa sorvarina, rakennustyömailla ja hevoskuskina. Musiikki oli Teleniukselle pitkään vain harrastus, ja hän ryhtyi yksityisyrittäjäksi ja työskenteli omassa lasten- ja nuortenpukimoyrityksessään Tampereen Kauppakadulla, kunnes heikentynyt näkö pakotti hänet luopumaan yrityksestä 1960-luvun lopulla. Hän menetti näkönsä lopulta kokonaan ja joutui siirtymään eläkeläiseksi.


title: Vera Telenius

text: Vasta 1970-luvun alusta lähtien Telenius vieraili silloin tällöin poikansa Antti Teleniuksen yhtyeen solistina. Telenius oli jo aikaisemmin tehnyt paljon muun muassa erilaisia pikkujoulukeikkoja. Eräällä keikalla kuitenkin oli yleisön joukossa toimittaja Jussi Tuominen, joka teki vuonna 1974 Teleniuksesta televisio-ohjelman. Pian ohjelman jälkeen samana vuonna julkaistiin ensimmäinen albumi "Yön laulajatar". Telenius esiintyi 1970-luvulla usein keikkaillen, televisiossa ja radiossa sekä teki kaksi LP-levyä. Vuonna 1979 hän levytti albumillisen Lauri Viidan runoja hänen lausumanaan.


title: Vera Telenius

text: Suurin menestys syntyi kolmannella albumilla, kun "Miljoona ruusua" -albumin myynti rikkoi nopeasti timanttilevyrajan, ja sitä myytiin kaikkiaan yli 70 000 kappaletta. Levyn ilmestyessä vuonna 1984 Vera Telenius oli 72-vuotias, ja samana vuonna hänet palkittiin Emma-palkinnolla ensimmäisenä Vuoden naissolistina. Menestyksen myötä Telenius alkoi kiertää tanssipaikkoja hanuristi Rexi Innasen kanssa. Vuonna 1985 ilmestyneen "Sydämen ääni" -albumin suuri hitti oli ”Tanssi loppuun rakkauden”, suomenkielinen versio Leonard Cohenin kappaleesta ”Dance Me to the End of Love”.


title: Vera Telenius

text:
Sittemmin Telenius levytti muun muassa albumillisen Toni Edelmannin sävellyksiä ("Vera Telenius laulaa Toni Edelmannin lauluja") ja toisen albumin Elvi Sinervon tekstejä ("Niin muistan"). Telenius on myös levyttänyt monia Édith Piafin kappaleita suomeksi levyillä "Yön laulajatar" ja "Kiitos paljon kiitos vaan", kuten "En kadu mitään", "Hymni rakkaudelle ja "Milord".
Teleniuksen suuria hittejä ”Miljoonan ruusun” lisäksi on muun muassa laulut ”Tanssi loppuun rakkauden”, ”Harlekiino”, ”Kurjet” ja ”Mä olen nainen”. Laulu ”Miljoona ruusua” tuli tutuksi myös Katri Helenan levyttämänä vuonna 1984 ja kemiläinen yhtye Santa Lucia julkaisi vuonna 1988 oman versionsa, minkä seurauksena radiossa soi useita versioita samasta kappaleesta. Kappaleen on levyttänyt Suomessa ainakin vielä Kari Vepsä ja Karita Koverinen.


title: Vera Telenius

text:
Telenius kuoli 78-vuotiaana pitkäaikaisen sairauden jälkeen Tampereella vuonna 1991.
Telenius tituleerattiin monesti muun muassa ”Mansen isoäidiksi” ja ”Yön laulajattareksi”, ja häntä verrattiin usein kuuluisiin laulajiin, kuten Zarah Leanderiin, Marlene Dietrichiin ja Edith Piafiin.


title: Mustapitkäjalka

text: Mustapitkäjalka "(Himantopus novaezelandiae)" on äärimmäisen uhanalainen avosetin ja pitkäjalan sukuinen lintu. Maailman kanta on alle sata yksilöä; lajia pitää hengissä lintujen tarhaus.


title: Mustapitkäjalka

text: Mustapitkäjalka kasvaa noin 40 senttimetriä pitkäksi ja aikuinen yksilö voi painaa noin 220 grammaa. Nuorten yksilöiden höyhenpeite on valkomusta, mutta noin 18 kuukauden iässä höyhenpeite muuttuu täysin mustaksi. Mustapitkäjaloilla on pitkät, punaiset jalat.


title: Mustapitkäjalka

text: Mustapitkäjalka elää Uuden-Seelannin eteläsaarella. Sen harvinaistumiseen ovat vaikuttaneet ihmisen saarille tuomat lajit kuten kissa, rotta ja hilleri sekä sopivan elinalueen menetys muun muassa vesivoimaloiden rakentamisen ja maanviljelyn seurauksena.


title: Mustapitkäjalka

text:
Mustapitkäjalka saavuttaa lisääntymiskyvyn kahden-kolmen vuoden iässä. Linnut ovat yksiavioisia. Linnut saattavat lisääntyä myös lähisukuisen pitkäjalan kanssa, mikäli mustapitkäjalkapartneria ei ole saatavilla. Pesä rakennetaan vakaalle maalle joen, puron tai suon reunustoille. Parin naaras ja uros hautovat muniaan 25 päivän ajan, jonka jälkeen poikaset kuoriutuvat.
Vuonna 1981 elossa oli ainoastaan 23 yksilöä. Vuonna 2005 lukumäärä oli noussut 55 yksilöön suojelutoimien ansiosta, ja vuonna 2016 noin 93 luonnossa elävään yksilöön.


title: Mustapitkäjalka

text: Lisääntymistä haittaa ja lajin lukumäärän kehitystä hidastaa poikasilla tavattava sairaus, joka vaikuttaa noin 10 prosenttiin poikasista, johtaen usein sairastuneen poikasen kuolemaan ennen 35 päivän ikää. Lisäksi lajin elintavat ja laajoille alueille ulottuvat elinalueiden muutokset estävät lajin tehokkaan suojelun yksittäisillä suojelualueilla, mikä johtaa korkeaan kuolleisuuteen luonnossa; noin 70 prosenttia nuorista yksilöistä kuolee ennen lisääntymisiän saavuttamista petoeläimien saaliina.


title: Mustapitkäjalka

text: Mustapitkäjalka syö vedestä selkärangattomia, pieniä kaloja ja simpukoita.


title: Efraim Sneh

text: Efraim Sneh (, s. 19. syyskuuta 1944 Tel Aviv, Israel) on israelilainen lääkäri ja poliitikko. Hän oli työväenpuolueen edustaja knessetissä 1992–2008. Hän on työväenpuolueen parlamenttiryhmän johtaja. Vuosina 1994–1996 hän oli terveyministeri, sitten vuodesta 1999 apulaispuolustusministeri, vuoteen 2002 liikenneministeri ja jälleen 2006–2007 apulaispuolustusministeri.


title: Elvira Puccini

text: Elvira Puccini (s.Bonturi, aviol. Gemignani) (13. kesäkuuta 1860 Monza – 9. heinäkuuta 1930 Torre del Lago Puccini) oli italialaisen säveltäjän Giacomo Puccinin vaimo.


title: Elvira Puccini

text: Elvira Puccinin vanhemmat olivat: isä Amadeo Bonturi (s.1837) ja äiti Maria Torre (s. 1843). Elviran varhaista vuosista ei paljoa tiedetä. Elvira oli kaunis, kookas ja keholtaan sopusuhtainen. Hänen ryhtinsä oli arvokas ja hänellä oli klassiset kasvonpiirteet. Elviralla oli tummat säihkyvät silmät sekä tumman-vaaleat hiukset. Ne olivat ajan hengen mukaisesti palmikoituna hänen pänsä päälle.


title: Elvira Puccini

text:
Elvira meni naimisiin 19. helmikuuta 1880 vihanneskauppias Narciso Geminagnin (s. 1856) kanssa ja heille syntyi 2 lasta; tytär Fosca (s. 1880) ja poika Renato (s. 1883). Elvira harrasti laulua ja Narciso laittoi hänet lauluoppiin Giacomo Puccinin luo. Syksyllä 1884 (Giacomo oli 26-vuotias ja Elvira 24-vuotias) Elvira ja Giacomo karkasivat yhdessä ja aloittivat pitkän avoliiton. Fosca seurasi Elviiraa ja Renato jäi Narcisolle. Elviran ja Giacomon yhteinen poika Antonio syntyi 22.12.1886 Monzassa.
Elvira eli Giacomon kanssa 1890 Vacallossa, yksin Firenzessä v.1891 lasten kanssa. Puccini osti v. Torre del Lagon ja pari muutti sinne. Chiatriin he muuttivat 1898 mutta kun lopullinen talo Torre del Lagoon valmistui v. 1900 Giacomo ja Elvira lapsineen muutti sinne. Elvira oli erittäin harvoin Giacomon mukana matkoilla. Hän ei ehkä epävirallisen asemansa takia saanut kutsuja tilaisuuksiin.


title: Elvira Puccini

text: Elvira hoiti kotia ja se oli aina kunnossa. Hän tiesi Giacomon muista suhteista. Narciso Geminagni kuoli 26.3.1903 ja Elvira ja Giacomo avioituivat Torre del Lagossa 3.1.1904. Elvira ja Giacomo matkustivat avioparina 1905 Argentiinaan 1907 Amerikkaan S/S "Kaiserin Auguste Victorialla” ja v.1908 Egyptiin.


title: Elvira Puccini

text: Giacomon auto-onnettomuuden jälkeen 1903 aviopari palkkasi palvelijaksi Torre Del Lagon kylästä Doria Manfredin (16 v.). Syksyllä v. 1908 Elvira epäili miehensä ja palveljalla olleen suhteen. Elviran sanotaan solvanneen palvelijaansa julkisesti. Doria Manfredi tekee itsemurhan 23.1.1909 ja kuolee 5 päivää myöhemmin. Ruumiinavauksessa todetaan tytön olleen koskematon. Oikeukäsittelyssä Pisassa 6.7.1910 Elvira todetaan syylliseksi panetteluun, kunnianloukkaukseen, hengen uhkaukseen. Hänet tuomitaan 5 kuukaudeksi ja 5 päiväksi vankeuteen, maksamaan 700 liiran sakot sekä oikeudenkäyntikulut.


title: Elvira Puccini

text: Elviralle anotaan armoa 21.7.1909 ja puolustuksena on Rodolfo Giacchin (ruumiinavauksen tekijä) lausunto tytön taipumuksesta hysteriaan. Elviran todistuksen mukaan Doria Manfredin oli ottanut muutama vuosi aiemmin arseniikkia koska Puccini oli moittinut häntä. Elviran lopulliseksi syytteksi jää vain kunnianloukkaus.


title: Elvira Puccini

text: Kun Giacomo sairastui ei Elvira aluksi tiennyt miehensä taudin laatua (Antonio hoiti asiaa lääkäreitten kanssa) ja jäi Viareggioon miehensä matkustaessa Brysseliin hoitoon.


title: Elvira Puccini

text: Kuolinvuoteellaan Giacomo Puccini tunnusti Elviiran suuruuden ja tuen hänen elämässään. Hänen viimeiset sanansa hän kuiskasi tytärpuolelleen Foscalle: ”Muista, että äitisi on erityisen merkittävä nainen!”. Tämän jälkeen Maestro kommunikoi vain kirjoittamalla lappuja. Viimeiseen viestiin hän kirjoitti: ”Elvira povera donna finita”! .


title: Elvira Puccini

text:
Vuonna 1924 Antonio Puccini perii kaiken ja Elvira Puccini sai nautintaoikeuden kiinteistöihin. Kuolemansa jälkeen v.
1934 Elviran jäännökset haudataan Villa Pucciniin, Torre del Lagoon Giacomon viereen samaan hautakappeliin.


title: Seututie 434

text: Seututie 434 on Etelä-Savossa kulkeva seututie. Tie kulkee Puumalan Luukkosenkylästä Juvan kirkonkylään. Tieosuus on mäkinen ja mutkainen ja nopeusrajoitus on pääosin 80 kilometriä tunnissa.


title: Nagareyama-centralparkin rautatieasema

text: Nagareyama-centralparkin rautatieasema (, "Nagareyama-sentorarupāku-eki") on rautatieasema Nagareyamassa Chiban prefektuurissa, Japanissa. Se on Tsukuba Expressin 11. asema. Asema avattiin 24. elokuuta 2005.


title: Dresdenin linna

text: Dresdenin linna () on linna saksalaisessa Dresdenin kaupungissa. Se toimi 1547–1806 Saksin vaaliruhtinaiden ja 1806–1918 Saksin kuningaskunnan hallitsijoiden asuinpaikkana. Linna on yksi Dresdenin vanhimmista rakennuksista ja rakennushistoriallisesti hyvin tärkeä. Linnassa ovat edustettuina kaikki tyylisuunnat romaanisesta historismiin.


title: Dresdenin linna

text: Alkuperäinen linna oli vuoden 1200 tienoilla rakennettu romaaninen linnake. Linnaketta laajensi rakennusmestari Arnold von Westfalen 1471–1474. 1500-luvun puolivälissä linnaa uudistettiin renessanssin tyylisuunnan mukaisesti. Vuoden 1701 suuren tulipalon jälkeen August II Väkevä uudelleenrakennutti huomattavan osan linnasta barokin tyylisuuntaa edustavaksi. 1800- ja 1900-lukujen vaihteessa linnaa uudistettiin uusrenessanssin hengessä Wettinin dynastian 800-vuotisjuhlien kunniaksi.


title: Dresdenin linna

text: Linna kärsi pahoja vaurioita ilmapommituksissa 1945. Vuonna 1946 linnan ylle asennettiin väliaikainen kattorakennelma. Linnan varsinainen jälleenrakentaminen museokokonaisuudeksi aloitettiin vuonna 1985. Jälleenrakennustöiden arvioidaan valmistuvan vuonna 2013 ja maksavan noin 340 miljoonaa euroa.


title: Takapulpetin poika

text:
Takapulpetin poika () on kirjailija Louis Sacharin nuortenkirja vuodelta 1987. Kirjan on suomentanut Suvi Mikkola ja kustantanut suomeksi Otava 2003.
Kirjan päähenkilö on eristäytynyt ja epäsuosittu 12-vuotias poika Bradley Chalkers, joka on viidennellä luokalla. Suomenkielinen nimi tulee siitä, kun Bradley istuu aina luokan taaimmaisessa pulpetissa. Kouluun tulee uusi oppilas Jeff Fishkin, joka ystävystyy hetkellisesti Bradleyn kanssa. Huonon koulumenestyksensä ja käytöksensä takia Bradley lähetetään uudelle koulukuraattorille, Carla Daviesille. Bradley on todella torjuva ja ihmettyy, kun Carla ei inhoa häntä. Bradley ei halua, että Jeffillä olisi muita ystäviä hänen lisäkseen ja yrittää torjua kolme tyttöä, jotka yrittävät tutustua Jeffiin. Kirjan englanninkielinen nimi tulee kohdasta, jossa Jeff joutuu vahingossa tyttöjen vessaan ja tapaa ensi kertaa yhden tytöistä, Colleen Verigolden. Bradley kyllästyy, kun tytöt yrittävät saada Jeffiltä huomiota ja erehtyy uhkailemaan näitä, mutta saa selkäänsä ja juoksee pakoon. Bradley saa mustan silmän, mutta valehtelee äidilleen Jeffin olevan syyllinen, koska kokee Jeffin pettäneet hänet olemalla tytöille liian ystävällinen. Jeff ystävystyy pian muiden koulun poikien kanssa, jotka vihaavat Bradleytä, ja päättää unohtaa tämän.
Hitaasti Bradley alkaa pitää Carlasta, kun huomaa tämän neuvojen auttavan koulumenestyksessä ja ystävien saamisessa. Jeffiin ihastunut Colleen yrittää pyytää tätä syntymäpäivilleen, mutta koviksen roolissaan Jeff kieltäytyy tästä kylmästi. Tytöistä Melinda Birch löylyttää Jeffin, ja tämä väittää Bradleyn lyöneen häntä. Jeff ja Bradley kuitenkin ystävystyvät uudelleen ja Bradley otetaan mukaan Jeffin kaveriporukkaan. Bradley ihastuu koulukuraattoriin, muttei kerro tästä kenellekään, vaikkakin Bradleyn sisko Claudia saa sattumalta tietää. Riidasta huolimatta Colleen on edelleen ihastunut Jeffiin ja tämän muututtua ystävällisemmäksi pyytää uudelleen tätä syntymäpäivilleen. Myös Bradleyn muututtua tavalliseksi pojaksi kutsuu Colleen hänetkin, ja saa myöntävän vastauksen.


title: Takapulpetin poika

text: Koululaisten vanhemmat järjestävät kokouksen, jossa kritisoidaan ankarasti koulukuraattorin pitämistä koulun palkkalistoilla, ja lopulta Carla päätetäänkin siirtää opettajaksi toiseen kouluun. Bradley syyttää Carlaa siirrosta, koska ei halua joutua tästä eroon. Carla pyytää häntä käymään vastaanotolla vielä kahtena viimeisenä päivänä, mutta protestiksi Bradley jättää tulematta. Carla jättää Bradleylle kirjeen, ja Bradley antaa Carlalle anteeksi. Bradley menee yhdessä Jeffin kanssa Colleenin syntymäpäiville, joilla on myös Melinda, mutta kaikki vihanpito on loppunut.


title: Anna-Kaisa Hermunen

text: Anna-Kaisa Hermunen, o.s. Hänninen, (s. 17. helmikuuta 1948 Laukaa) on suomalainen toimittaja. Hän on parhaiten tunnettu 1990-luvulla alkuun Kolmoskanavalla, myöhemmin MTV3:lla esitetyn haastatteluohjelman "Hermunen" juontajana. Ohjelmaa esitettiin Kolmosella syksystä 1991 lähtien. Keväällä 2001 MTV3 irtisanoi 30 työntekijää, joukossa Hermunen. Ennen televisiotoimittajan uraansa hän oli Yleisradion ajankohtaistoimituksen toimittaja.


title: Anna-Kaisa Hermunen

text: Hermunen on maanviljelysneuvos Marja Kallion sisar.


title: Töyhtötinami

text: Töyhtötinami ("Eudromia elegans") on Etelä-Amerikassa elävä töyhtötinamien sukuun kuuluva tinamilintu.


title: Töyhtötinami

text: Linnun pituus on noin 40 cm. Sukupuolet ovat samannäköiset. Lajille on tunnusomaista pitkä ja ohut ylöspäin kaartuva töyhtö. Töyhtötinamilla on harmaankirjava höyhenpuku. Muista tinamilajeista poiketen lajilla on vain kolme varvasta, koska takavarvas puuttuu.


title: Töyhtötinami

text: Lintua tavataan etelä-Chilessä, ja Argentiinassa.


title: Töyhtötinami

text: Töyhtötinami on paikkalintu, joka viihtyy kuivassa avomaastossa ja harvapuisissa metsissä. Sitä tavataan vuorten rinteillä aina 3000 metrin korkeuteen saakka.


title: Töyhtötinami

text: Pesiminen tapahtuu matalaan maakuoppaan, usein matalan pensaan juurella. Hautominen on koiraan vastuulla.


title: Töyhtötinami

text: Töyhtötinamin ravintoa ovat lehdet, siemenet, hedelmät, hyönteiset.


title: Dublinin raitioliikenne

text: Luas on Dublinin vuonna 2004 käyttöönotettu pikaraitiotie, joka käsittää kaksi erillistä linjaa nimiltään "Red Line" sekä "Green Line". Punaista linjaa jatkettiin vuonna 2009 ja 2011 ja Vihreää vuonna 2010.


title: Dublinin raitioliikenne

text: Raitiotien raideleveys on rautateillä yleisesti käytetty 1435 mm. Vaunukalustona käytetään ranskalaisen Alstomin valmistamia Citadis-tyypin nivelvaunuja. Raitiotien operaattorina toimii Veolia Transport Ireland.


title: Dublinin raitioliikenne

text: Luas-raitiotien rakentaminen oli Euroopan unionin osaksi rahoittama hanke. Euroopan unioni myönsi varat myös laajennukseen, joka valmistui vuonna 2017.


title: Veronica Guerin (elokuva)

text: Veronica Guerin (videolevityksessä ja televisiossa suomeksi myös "Veronica Guerin – totuuden puolesta") on Joel Schumacherin ohjaama elokuva vuodelta 2003. Elokuva kertoo irlantilaisesta toimittajasta Veronica Guerinistä.


title: Veronica Guerin (elokuva)

text: Veronica Guerin oli "Sunday Independent" -lehden toimittaja, joka kirjoitti Dublinin huumekaupasta. Elokuva alkaa Guerinin 26. kesäkuuta 1996 tapahtuneella murhalla. Sitten siirrytään seuraamaan edeltäneiden 18 kuukauden tapahtumia, jotka johtivat hänen murhaamiseen. Guerin ryhtyy tutkimaan Dublinin huumekauppaa ja aloittaa lapsinarkkareita, jotka pistävät itseään kaduilla. Tutkimukset johtavat diilereiden jäljille. Hänellä on joitain lähteitä alamaailmassa ja näistä tärkeimpänä on John Traynor. Tutkimusten edetessä huumekauppiaat pyrkivät vaimentamaan Guerinin. Hänet hakataan ja hänen hänen lapsensa henkeä uhataan. Traynor johtaa Guerinin "The Monk" Hutchin jäljille. Tämä ei kuitenkaan ole syyllinen. Traynorin harhautuksesta, väkivallan uhasta, ja perheensä peloista huolimatta Guerin jatkaa työtään. Lopulta John Gilligan, joka toimii huumekaupan taustalla, murhauttaa Guerinin. Marttyyrimainen kuolema johtaa elokuvassa Irlannin hallinnon toimiin huumekauppaa vastaan.


title: Huhuilijatinami

text: Huhuilijatinami ("Crypturellus undulatus") on Etelä-Amerikassa elävä ruskotinamien sukuun kuuluva tinamilintu. Huhuilijatinamiparit ja perheparvet voivat kommunikoida keskenään viheltävillä äänillä.


title: Huhuilijatinami

text: Linnun pituus on noin 28 cm. Lajin sukupuolet ovat samannäköiset ja höyhenistö on vahvasti poikkijuovainen. Huhuilijatinamin yläosa on harmaanruskea, pyrstö mustanharmaa. Huhuilijatinamilla on valkoiset posket ja harmaa kurkku, jossa on valkoisia täpliä. Lajin jalat ovat kellahtavanvihreät.


title: Huhuilijatinami

text: Lajia tavataan itä- ja etelä-Kolumbiassa, etelä-Venezuelassa, lounais-Guyanassa, itä-Ecuadorissa, Brasilian sademetsävyöhykkeellä, Boliviassa, Paraguayssa ja pohjoisimmassa Argentiinassa.


title: Huhuilijatinami

text: Huhuilijatinami on paikkalintu, joka viihtyy aarnimetsissä sekä matalassakin pensas- ja tiheikkökasvillisuudessa.


title: Huhuilijatinami

text: Koiras parittelee useiden naaraiden kanssa, jotka kulkevat koiraalta toiselle. Pesä on matala maakuoppa, tiheän kasvillisuuden suojassa. Pesässä voi olla usean eri naaraan munimia munia, joita koiras hautoo.


title: Huhuilijatinami

text: Huhuilijatinamin ravintoa ovat marjat, hedelmät ja hyönteiset.


title: Dresdenin synagoga

text: Dresdenin synagoga on synagoga saksalaisessa Dresdenin kaupungissa, Altstadtin eli vanhankaupungin laidalla.


title: Dresdenin synagoga

text: Dresdenin vanha synagoga rakennettiin vuosina 1839–1840 saksalaisen arkkitehdin Gottfried Semperin suunnitelmien pohjalta. Se tuhosivat natsit kristalliyönä vuonna 1938. Ainoa siitä jäljelle jäänyt esine on sen katossa sijainnut Daavidin tähti.


title: Dresdenin synagoga

text: Dresdenin uusi, nykyinen synagoga rakennettiin samalle paikalle kuin Semperin suunnittelema aiempi synagoga. Sen suunnittelusta ovat vastanneet arkkitehdit Rena Wandel-Hoefer ja Wolfgang Lorch. Heidät valittiin tehtävään kansainvälisen arkkitehtikilpailun tuloksena. Synagoga vihittiin käyttöön vuonna 2001 ja vuonna 2002 se valittiin vuoden eurooppalaiseksi rakennukseksi.


title: Timo Tervo

text: Timo Tervo (oik. Timo Antero Tervomaa; 28. tammikuuta 1950 Jokioinen – 24. lokakuuta 2014 Espoo) oli suomalainen laulaja, säveltäjä, sanoittaja ja sovittaja, jonka levytysura alkoi vuonna 1969 singlen kakkospuolen kappaleella ”Maailmantäysi aikaa” ja joka oli aluksi mukana Karma-yhtyeessä. Karman hajottua Tervo lauloi duettoa Sinikka Niittykosken kanssa. Vuonna 1985 Tervo aloitti soolouransa menestyskappaleella ”Tule lähemmäksi”. Timo Tervon tytär Jonna Tervomaa on myös laulaja.


title: Timo Tervo

text: Tervo kuoli liikehermoja rappeuttavaan ALS-tautiin. Hän oli kuollessaan 64-vuotias.


title: Paksunokkauikku

text: Paksunokkauikku, aikaisemmalta nimeltään kirjonokkauikku ("Podilymbus podiceps") on pieni, läntisen pallonpuoliskon laajimmalle levinnyt uikkulaji. Atitlaninuikun kuoltua sukupuuttoon se on kirjonokkauikkujen suvun ("Podilymbus") ainut elävä uikkulaji.


title: Paksunokkauikku

text: Paksunokkauikku on 38 senttiä pitkä, ruskea, pieni, pitkäkaulainen ja nimensä mukaisesti paksunokkainen (nokka on lyhyt ja korkea). Ruumiinmuoto on samaten lyhyt ja korkea, ja pesimäaikana lajin tunnistaa mustista juovista kurkussa ja nokassa. Sukupuolet ovat samannäköiset.


title: Paksunokkauikku

text: Laji pesii Kanadassa, Yhdysvalloissa ja suuressa osassa Etelä-Amerikkaa. Pohjoisessa pesivät linnut ovat muuttolintuja, jotka siirtyvät etelän vesille isoina parvina. Tropiikissa elävät yksilöt ovat paikkalintuja. Lajia on tavattu pari kertaa myös Euroopassa harhautuneena.


title: Paksunokkauikku

text: Pesä kelluu veden pinnalla ja se on tehty kasveista.


title: Paksunokkauikku

text: Paksunokkauikku sukeltaa ruuakseen äyriäisiä, kaloja ja muita vesien pieneläimistöä.


title: Biologinen vedenpuhdistus

text: Biologisella vedenpuhdistuksella tarkoitetaan veden puhdistamista käyttäen biokemiallisia prosesseja ja biologisia organismeja, kuten bakteereita. Menetelmällä voidaan puhdistaa vedestä tavanomaisten ravinteiden (typpi ja hiili) lisäksi monia erittäin myrkyllisiä kemikaaleja, kuten hiilivetyliuottimia ja isosyanaattia.


title: Biologinen vedenpuhdistus

text: Biosuotimia eli bioreaktoreita on olemassa eri kokoisia käyttötarkoituksesta ja tyypistä riippuen aina pienistä akvaariosuotimista valtaviin jätevedenpuhdistuslaitoksiin asti.


title: Biologinen vedenpuhdistus

text: Jotkin ravinteet (kuten fosfori) ja kiintoaineet on helpompaa poistaa vedestä mekaanisesti tai kemiallisilla ja fysikaalisilla menetelmillä. Tavallisesta kotitalousjätevedestä puhdistetaan lähinnä kiintoaineet ja ravinteet kuten typpi, hiili ja fosfori.


title: Biologinen vedenpuhdistus

text: Biologinen vedenpuhdistamo on yksi jätevedenpuhdistuksen menetelmä. Se on järjestelmä, jossa tietyn alueen tai itsenäisen yksikön, kuten esimerkiksi laivan, jätevedet kootaan yhteen pisteeseen. Ensin jätevedestä suodatetaan pois kiinteät yksittäiset kappaleet, malliesimerkkinä viemäriin joutuneet hammasproteesit. Sitten liete johdetaan altaaseen, jossa on tarkoitusta varten kasvatettu bakteerikanta, joka elää likaveden ravinteilla. Kun ravinteet on kulutettu, vesi poistuu altaasta sellaisen suodattimen läpi, että bakteerit jäävät altaaseen. Nyt vesi kulkee vielä erillisen selkeytysprosessin läpi ja voidaan pumpata joko poistoviemäriin, imeyttää maahan tai laivassa laskea mereen.


title: Umpimähkä

text: Umpimähkä on keino, jolla muinoin saatiin tuli säilymään esimerkiksi yön yli.


title: Umpimähkä

text: Hehkuvat hiilet peitettiin yleensä tuhkalla. Aamummalla sitten "puhallettiin umpimähkään" eli kaiveltiin kasaa ja valittiin hiili, jota yritettiin saada puhaltamalla hehkumaan. Valintaa jatkettiin sattumanvaraisesti kunnes löytyi hiili, jossa tuli oli säilynyt.


title: Umpimähkä

text: Nykyään umpimähkällä tai umpimähkäisyydellä tarkoitetaan puhekielessä sattumanvaraisten valintojen tekemistä missä tahansa tilanteessa.


title: Steed Malbranque

text: Steed Malbranque (s. 6. tammikuuta 1980 Mouscron, Belgia) on ranskalainen jalkapalloilija, joka edustaa kaudella 2011/2012 Ranskan Ligue 1:ssä pelaavaa Olympique Lyonnais'ta. Pelipaikaltaan Malbrangue on keskikenttäpelaaja.


title: Steed Malbranque

text: Malbranque aloitti uransa Lyonissa, jossa hän vuosien 1995 ja 1997 välillä oli voittamassa alle 15-vuotiaiden mestaruutta kahdesti, alle 17-vuotiaiden Cupin ja reservimestaruutta. Samalla hän toimi myös Ranskan alle 18-vuotiaiden kapteenina.


title: Steed Malbranque

text: Edustusjoukkueessa Malbranque debytoi 21. helmikuuta 1998 1-1 tasapeliin päättyneessä ottelussa Montpellier’ta vastaan. Neljän kauden aikana Lyonissa Malbranquelle kertyi yhteensä 87 liigaottelua valkopaidoissa. Sen lisäksi hän sai kokemusta Euroopan kentiltä Mestarien liigasta ja UEFA Cupista.


title: Steed Malbranque

text: Malbranque siirtyi Englannin kentille vuonna 2001, kun Fulham maksoi keskikenttäpelaajasta 4,5 miljoonaa puntaa. Debyyttinsä uudessa seurassa hän teki Old Traffordilla ottelussa Manchester Unitedia vastaan. Avauskaudellaan ranskalainen tykitti kymmenen maalia.


title: Steed Malbranque

text: Malbranque pelasi lontoolais -joukkueessa viisi vuotta, jonka aikana hänet nähtiin kentällä yhteensä 211 ottelussa. Maaleja hän teki 44 (mukaan lukien Fulhamin euro-ottelut UEFA Cupissa kaudella 2002-03). Kaudella 2002-03 Malbranque oli Fulhamin paras maalintekijä 13 maalillaan ja auttoi joukkuetta putoamiskamppailussa. Ranskalaistuneella Malbranquella oli myös mahdollisuus edustaa Belgian maajoukkuetta, koska hänellä ei ollut tilillään yhtään aikuisten ottelua Ranskan paidassa. Hän kuitenkin valitsi Ranskan ja toivoo joskus tulevaisuudessa murtautuvansa Ranskan kivenkovaan maajoukkueeseen.


title: Steed Malbranque

text: Aivan siirtoikkunan sulkeutumisen alla (31. elokuuta 2006) Tottenham hankki Malbranquen riveihinsä


title: Steed Malbranque

text: Tottenhamissa Malbranque debytoi melkein kymmenen viikon päästä siirrosta, 8. marraskuuta -06 White Hart Lanella liigacupin ottelussa Port Valea vastaan. 9. joulukuuta 2006 ranskalainen teki ensimmäisen maalinsa "Spurseissa", kun hän onnistui joukkueen 5-1 voitossa Charlton Athleticia vastaan. Kesällä 2008 hän siirtyi Sunderlandiin.


title: Steed Malbranque

text: Elokuussa 2012 Malbranque palasi vanhaan seuraansa Lyoniin.


title: Isomyrskyliitäjä

text: Isomyrskyliitäjä ("Macronectes giganteus") on Antarktiksen ja eteläisten merialueiden raskastekoinen ulappaliitäjälaji.


title: Isomyrskyliitäjä

text: Lintu on maksimissaan 95 cm pitkä ja 4,5 kg painava, albatrossien kokoluokkaa oleva lintu. Sukupuolet ovat samannäköiset. Nuoret linnut ovat kauttaaltaan mustanpuhuvia, vanhemmiten ne muuttuvat rusehtavan "epäsiisteiksi" väritykseltään. Linnusta esiintyy myös valkea värimuoto.


title: Isomyrskyliitäjä

text: Isomyrskyliitäjä on eteläisten ja Antarktisten merialueiden lintu.


title: Isomyrskyliitäjä

text: Ulappalintuna lintu voi ruokailla merellä, mutta se pesii saarilla tai rannikon läheisyydessä.


title: Isomyrskyliitäjä

text: Pesä rakentuu pikkukivistä ja kasvinosista, muodostaen matalan keon maahan. Lintu muodostaa pesimäyhdyskuntia. Emot ja poikaset voivat pesällä häirittynä puolustautua sylkemällä pahantuoksuista öljyä. Pesässä on tyypillisesti yksi muna, jota haudotaan 60 päivää. Poikasta ruokitaan kolme viikkoa. Poikanen lähtee lentoon neljän kuukauden iässä, mutta saavuttaa sukukypsyyden vasta 6-7 vuoden ikäisenä.


title: Isomyrskyliitäjä

text: Lintu syö merellä kalaa, krilliä ja muuta meren pieneläimistöä. Maalla se syö hylkeiden ja pingviinien haaskoja ja voi tappaa myös muita itseään pienempiä merilintuja ravinnokseen.


title: Sultan Hashim Ahmad

text: Sultan Hashim Ahmad al-Tai on Irakin entinen puolustusministeri. Hän oli puolustusministerinä Saddam Husseinin hallinnossa kevääseen 2003 asti. Hän antautui liittouman joukoille 19. syyskuuta 2003. 24. kesäkuuta 2007 hänet tuomittiin kuolemaan osallisuudesta kurdeja vastaan tehdyistä sotatoimista 1980-luvulla. 4. syyskuuta vetoomustuomioistuin vahvisti hänen, Ali Hasan al-Majidin ja armeijan entisen komentajan Hussein Rashid al-Tikritin tuomiot. Heidät on määrä hirttää 30 päivän sisällä tuomion vahvistamisesta. Teloituksia kuitenkin lykättiin ramadanin vuoksi.


title: Shay Brennan

text: Seamus Anthony "Shay" Brennan (s. 6. toukokuuta 1937 - 9. kesäkuuta 2000) oli irlantilainen jalkapalloilija. Hän pelasi puolustajana Manchester Unitedissa.


title: Shay Brennan

text: Ensimmäisen ottelunsa ManU:ssa Brennan pelasi vuonna 1958 ottelussa Sheffield Wednesdayta vastaan. Hän auttoi Unitedin liigamestaruuteen vuosina 1965 ja 1967 ja Euroopan Cupin voittoon vuonna 1968. Brennan lopetti uransa Manchester Unitedissa vuonna 1970. Hän pelasi 355 ottelua ja teki 6 maalia.